Nikmati Tawaran Hebat “Road To 11.11” Vivo Di Lazada Sekarang!

PROMOSI!! PROMOSI !! PROMOSI!! Vivo Malaysia kini sedang mengadakan promosi hebat, “Road to 11.11” di platform e-dagang popular di Malaysia, Lazada bermula 25 September hingga 30 September 2018.

Sepanjang promosi berlangsung, anda boleh menikmati tawaran hebat ini dengan menggunakan kod promo VIVO10PRTOFF bagi menikmati potongan sebanyak 10% dengan perbelanjaan minimum sebanyak RM500.

Kod promo boleh digunakan untuk semua aksesori vivo dan model peranti pintar terpilih seperti Y65, V7 dan V7+. Untuk maklumat lanjut, sila layari laman rasmi Lazada atau vivo Malaysia.


Akhirnya! Kelajuan Teras Cip Pemprosesan Kirin 980 Terbongkar

Baru-baru ini, Huawei telah pun memperkenalkan cip pemprosesan terbaru mereka daripada keluarga Kirin, iaitu Kirin 980 pada IFA 2018.

Difahamkan, cip pemproses itu hadir dengan dengan lapan teras yang dibahagikan kepada tiga teras berkonfigurasi 2+2+4. Turut melengkapinya adalah dwi-NPU khusus untuk tugasan kecerdasan buatan dilaksanakan secara pantas.

Peranti pintar pertama yang bakal menggunakan Kirin 980 adalah Huawei Mate 20 yang bakal dilancarkan pada oktober depan.

Lebih menarik, kelajuan tri-kluster teras cip ini akhirnya terbongkar juga. Di mana, dua teras Cortex A76 berfungsi pada kelajuan 2.6 GHz. Manakala, dua lagi teras Cortex A76 berfungsi pada kelajuan 1.92 GHz dan empat teras Cortex A55 pula pada kelajuan 1.8 GHz.

Kirin 980 juga merupakan cip pemproses berteknologi tinggi yang pertama di dunia terbina berasaskan 7nm dan ia dikatakan 120% lebih berkuasa berbanding cip Kirin 970.

Rasmi! Huawei Siri Mate 20 Bakal Dilancarkan Pada 16 Oktober 2018


Peniaga Petaling Street Berkolaborasi Dengan Shopee Dalam Kempen “Petaling Street Goes Ong-Line”!!!

Shopee dan Petaling Street Traders online kini bekerjasama bersempena sambutan Tahun Baru Cina yang akan datang menerusi inisiatif yang dikenali sebagai “Petaling Street Goes Ong-Line”!!

Inisiatif ini dilakukan ekoran daripada trader yang mengalami kerugian sehingga 95% disebabkan oleh PKP 2.0 yang berlangsung.

Sebanyak 1500 barangan oleh Petaling Street Trader ditawarkan dalam tempoh ini.

Promosi ini bakal berlangsung dari 2 hingga 13 Februari. Dalam pada itu, trader boleh menikmati free Shopee University e-commerce workshops ang mana tersedia dalam Bahasa Malaysia, English dan Mandarin. Bengkel ini telah mengasah lebih dari 30 ribu penjual online!!

Bagi mendapatkan maklumat lanjut, layari laman sesawang https://shopee.com.my/m/petaling-street


HUAWEI Mate 50 Mungkin Tidak Hadir Tahun Ini?

Terdapat desas-desus yang menyatakan bahawa siri HUAWEI Mate 50 mungkin tiak akan hadir tahun ini ekoran daripada pelbagai larangan daripada Amerika Syarikat.

ekoran daripada itu, HUAWEI terpaksa melwatkan siri Mate 50 dan memberi fokus pada peranti siri HUAWEI P50.

Jika benar, ia pasti mengecewakan kerana HUAWEi sentiasa memberikan peranti yang berkuasa dan berdaya saing serta berteknologi tinggi. Jadi, sama-sama kita nantikan kesahihannya.


Saksikan Program SAMSUNG Galaxy S10 Be UNBEATEN & Berpeluang Menang Sepasang Galaxy Buds Bernilai RM499!

Saksikan program TV perjalanan interaktif langsung rancangan – SAMSUNG Galaxy S10 Be UNBEATEN di saluran Astro Ria setiap selasa, jam 8 malam dengan Samsung Galaxy S10 dan berpeluang menang sepasang Galaxy Buds!

Program ini menampilkan empat selebriti iaitu Hazeman Huzir, Yaya Zahir, Shalma Ainaa dan Haiqal melakukan aksi ekstrim yang bukan biasa-biasa. Lebih menariknya lagi, anda juga berpeluang untuk memenangi sepasang Galaxy Buds yang bernilai RM499.

Kempen mengundi bermula SEKARANG hingga 28 Mei 2019. Tertakluk pada terma  dan syarat. Maklumat lanjut, layari SAMSUNG Galaxy S10 Be UNBEATEN.


Spesfikasi Penuh Samsung Galaxy M31 Kini Bocor – 4 Kamera Utama + Bateri 6,000mAh

Sebuah lagi peranti mid-range daripada Samsung iaitu Samsung Galaxy M31 bakal muncul pada 25 Februari ini. Menjelang pelancaran rasmi, spesifikasi utama peranti dikatakan telah bocor dan dikongsi di media sosial.

Memetik kebocoran, Samsung Galaxy M31 membawakan paparan Infinity-U bersaiz 6.4″ Super AMOLED dengan resolusi FHD+. Ia akan dikuasai oleh pemproses yang sama dengan Galaxy M30s iaitu Exynos 9611. Untuk memori, ia mungkin mempunyai 6GB RAM dan storan dalaman sebesar 128GB – sokong slot kad MicroSD sehingga 512GB.

Ia menyertakan tiga kamera utama dengan lensa 64MP (f/1.8) + 8MP (f/2.2) + 5MP(f/2.2) + 5MP(f/2.4) dan kamera depan 32MP. Untuk bateri, ia akan mempunyai bateri 6000mAh dengan sokongan untuk pengecasan 15W. Berdasarkan spesifikasi tersebut, nampaknya Galaxy M31 akan disertakan dengan penambahbaikan lebih ketara.


OPPO Watch ECG Edition Bakal Dilancarkan Pada 24 September Ini!!!

OPPO kini tidak mahu ketinggalan dengan jenama peranti lain apabila bakal melancarakan jam tangan pintar terbaharunya yang dikenali sebagai OPPO Watch ECG Edition yang bakal dilancarkan 24 September ini!

Peranti ini bakala menggunakan sistem peroas i Wear OS dan ColorOS.

Pasti korang tidak sabarkan?? Teruskan bersama kami bagi mengetahui info terkini mengenai peranti ini.


Tingkah Laku yang Pantas Berubah Pada 2020 Percepatkan Pengguna Menerima Trend Digital, Kesihatan dan Kemampanan, Menurut PwC

NEW YORK, 9 Julai 2020 /PRNewswire/ —

Perkembangan pesat trend dan tingkah laku pengguna yang telahpun bermula sebelum berlakunya wabak COVID-19 telah melonjak ke hadapan dan akan mendorong syarikat-syarikat yang berhadapan dengan pengguna dan peruncit-peruncit untuk mencipta semula cara mereka menjalankan perniagaan, menurut laporan PwC yang baharu.

Dapatan daripada dua tinjauan yang diambil sebelum dan selepas pandemik COVID-19 dan diterbitkan hari ini dalam Tinjauan Pandangan Pengguna Global kali ke-11 berturut-turut oleh PwC memberi tumpuan pada tabiat serta tingkah laku membeli pengguna bandar dan bagaimana perubahan di peringkat global telah memaksa perkembangan pesat terhadap cara hidup yang lebih berciri digital. Berbilion-bilion orang di seluruh dunia tinggal di bandar dan penumpuan ini telah mencipta satu era baharu dalam penggunaan global; bandar menjadi hab tempat berlangsungnya aktiviti ekonomi.

Keputusan tinjauan ini mendedahkan bahawa pandemik dan langkah-langkah penjarakan sosial seterusnya yang dikenakan telah membawa kepada perubahan asas dari segi bagaimana pengguna bekerja, makan, berkomunikasi dan menjaga kesihatan mereka.

Pengguna telah menyesuaikan diri cara mereka membeli belah

Langkah-langkah penjarakan sosial dikenakan kerana coronavirus telah menjangkiti pengguna dalam seluruh aspek kehidupan, termasuk bagaimana mereka membeli barangan runcit. Meskipun membeli belah barangan runcit dalam kedai merupakan saluran pilihan utama, lebih sepertiga daripada pengguna (35%) kini membeli makanan secara dalam talian, dengan 86% yang membeli belah dalam talian merancang untuk meneruskannya selepas langkah-langkah penjarakan sosial ditamatkan. Bagi item bukan makanan, sebelum berlakunya pandemik aktiviti membeli belah dalam kedai masih dominan berbanding dengan membeli belah dalam talian dengan 47% pengguna berkata mereka membeli belah di kedai fizikal setiap hari atau mingguan berbanding membeli belah melaui telefon mudah alih (30%), komputer (28%) dan pembantu suara pintar (15%). Sejak itu, membeli belah dalam talian untuk barangan bukan makanan telah menyaksikan peningkatan yang tinggi (telefon mudah alih, 45%; komputer 41%; tablet 33%), trend ini dilihat ketara khususnya di China dan Timur Tengah, dengan 60% dan 58% responden masing-masing berkata bahawa mereka mula membeli belah lebih banyak pada telefon mudah alih mereka.

Kepentingan hubungan, komuniti dan penjagaan diri adalah jelas

Lima puluh peratus daripada golongan milenia dan 57% mereka yang mempunyai anak memberi tumpuan lebih besar ke atas kesejahteraan mereka berbanding kumpulan lain. Tumpuan terhadap penjagaan diri telah meningkat, dengan 51% pengguna bandar bersetuju atau sangat bersetuju bahawa mereka lebih memberi tumpuan untuk menjaga kesihatan mental dan kesejahteraan mereka, kesihatan fizikal serta diet lantaran COVID-19.

Penduduk bandar yang disoal selidik selepas wabak ini, melihat keselamatan dan sekuriti serta penjagaan kesihatan sama penting dengan kualiti hidup mereka seperti prospek pekerjaan, dengan 49% dan 45% responden masing-masing mengatakan sedemikian, berbanding 45% untuk pekerjaan.

Kajian oleh kami menunjukkan penerimaan yang jelas terhadap kemampanan dan rasa tanggungjawab sivik. Umpamanya, dalam keputusan tinjauan yang diambil sebelum pandemik, 45% responden global kami berkata mereka mengelakkan penggunaan plastik bilamana mereka dapat melakukannya, 43% mengharapkan perniagaan bertanggungjawab terhadap kesan alam sekitar dan 41% mengharapkan peruncit menghapuskan beg plastik dan pembungkusan untuk barangan tidak tahan lama. Menariknya, apabila kami bertanya kepada pengguna siapakah yang paling bertanggungjawab untuk menggalakkan tingkah laku mampan di bandar mereka, 20% memilih “saya, pengguna” manakala 15% memilih “pengeluar atau pengilang.” Apabila kami bertanya kepada pengguna mengenai kesediaan mereka untuk berkongsi data, 49% berkata mereka bersedia berkongsi data mereka sekiranya ia membantu menambah baik bandar mereka.

“Meskipun sesetengah trend telah mengalami peningkatan buat sekian lama, kajian kami menunjukkan bahawa pandemik telah meningkatkan keinginan pengguna terhadap ketelusan, kemampanan dan kemudahan. Syarikat-syarikat yang akan meraih ganjaran paling banyak merupakan syarikat-syarikat yang telah membina kepercayaan bersama pengguna, melabur dalam perjalanan pembelian pelanggan hujung-ke-hujung yang lancar dan nirgeseran serta mengutamakan kesihatan dan keselamatan pengguna,” kata Steve Barr, Ketua Pasaran Pengguna Global, PwC AS.

Selain daripada itu, Oz Ozturk, Ketua Penasihat Pasaran Pengguna Global, PwC UK berkata, “Sepanjang 11 tahun kami menyoal selidik pengguna di seluruh dunia, belum pernah kami mendokumentasikan penumpuan tema-tema yang begitu jelas sekitar ketelusan, kemampanan dan kesedaran sosial. Pada saat yang begitu penting ini, keperluan untuk syarikat-syarikat yang berhadapan dengan pengguna mewujudkan kepercayaan bersama bakal pelanggan dapat dilihat dengan lebih jelas.”

Catatan untuk editorTinjauan Pandangan Pengguna Global ialah tinjauan ke atas pengguna global yang ke-11 berturut-turut oleh PwC. PwC menjalankan dua tinjauan dalam talian yang berasingan, tinjauan pertama mengumpul respons daripada 19,098 pengguna dari 27 negara atau wilayah dan 74 bandar antara Ogos dan September 2019. Tinjauan kedua pula mengumpul respons daripada 4,447 pengguna dari 9 negara atau wilayah dan 35 bandar antara April dan Mei 2020. Untuk memuat turun laporan penuh, kunjungi www.pwc.com/consumerinsights

Latar Belakang PwCDi PwC, tujuan kami adalah untuk membina kepercayaan dalam masyarakat dan menyelesaikan masalah-masalah yang penting. Kami merupakan jaringan firma dalam 157 negara bersama lebih 276,000 orang yang komited untuk membawakan kualiti dalam khidmat jaminan, khidmat nasihat dan khidmat cukai. Ketahui lebih lanjut dan maklumkan kepada kami tentang apa yang penting buat anda dengan mengunjungi kami di www.pwc.com.

PwC merujuk kepada rangkaian PwC dan/atau salah satu atau lebih daripada firma-firma anggotanya, setiap satu merupakan entiti undang-undang berasingan. Sila lihat www.pwc.com/structure untuk butiran lanjut.

Keywords: Computer/Electronics Electronic Commerce Health Care/Hospital Medical/Pharmaceuticals Mental Health Multimedia/Online/Internet Retail Survey, Polls & Research Data Analytics


vivo Y85 Diumumkan – Menampilkan Paparan Skrin ‘Rongak’ & Penggambaran Utama Dwi Kamera

Selain Huawei, nampaknya vivo juga semakin aktif mengeluarkan telefon pintar untuk pasaran global. Terbaru, vivo kembali dengan model kelas pertengahan yang ditawarkan pada harga mampu milik iaitu vivo Y85.

Menampilkan skrin berukuran 6.26 inci dengan paparan nisbah 19:9, turut menyerikan telefon pintar ini adalah pemproses Snapdragon 450, memori 4GB RAM dan juga dua pilihan storan iaitu 32GB serta 64GB.

Walaupun hadir dalam kelas pertengahan, ia masih dilengkapi dengan ciri-ciri menarik seperti kamera hadapan 16 Megapixel dengan teknologi AI yang mampu mengambil gambar swafoto yang cerah. Manakala penggambaran utama dwi kamera pula beresolusi 16MP f/2.0 + 2MP f/2.0 yang hadir dengan mod Potret.

vivo Y85 turut dioperasikan oleh Android 8.1 Oreo dengan antaramuka FunTouch OS 4.0 serta ketahanan bateri berkapasiti 3260mAh. Ditawarkan pada harga RMB1,598 (kira-kira RM993) untuk storan 32GB dan RMB1,798 (kira-kira RM1,117) bagi storan 64GB.

Telefon pintar ini mensasarkan kepada mereka yang inginkan sebuah peranti dengan rekaan skrin ‘rongak’ pada harga rendah. Buat masa ini, tiada maklumat rasmi vivo Y85 akan ke pasaran tempatan.


Maxis Tawarkan Pra-Tempahan Siri Samsung Galaxy S10 & Nikmati Peningkatan Storan Dari 128GB Ke 512GB Secara PERCUMA!

Selain Samsung dan telco tempatan Celcom telah membuka tawaran menarik bagi sesi pra-tempahan siri Samsung Galaxy S10, Maxis juga membuka pendaftaran bagi ketiga-tiga peranti menarik ini.

Pelanggan Maxis yang mendaftar warna eksklusif Seramik Putih atau Seramik Hitam bagi versi Samsung Galaxy S10+, akan dapat menikmati peningkatan storan secara PERCUMA dari 128GB ke 512GB.

Tanpa berlengah-lengah lagi, 100 pelanggan pertama yang membuat pra-tempahan untuk siri Galaxy S10 juga akan mendapat PERCUMA sebuah Harman Kardon Onyx Mini yang bernilai RM699!

Pelanggan yang berminat, cepat buat tempahan anda sekarang di Maxis!


Skor iPhone 12 Pro Max Muncul Di DXOMark! – Catat 130 Mata & Ketinggalan Di Belakang HUAWEI & Xiaomi!!

Baru sahaja dilancarkan, peranti terbaharu dari Apple iaitu iPhone 12 Pro Max  kini skor peranti ini telah muncul di laman sesawang DXOMark yang mana ia telah mencatatkan mata sebanyak 130 bagi aspek kamera.

iphone 12 Pro Max ini dilengkapi dengan sistem 3 kamera yang mana ia hadir dengan 12MP + 12MP + 12MP.

Hal ini memperlihatkan ia memduduki tangga ke 4 dibelakang HUAWEI Mate 40 Pro, Xiaomi Mi 10 Ultra dan HUAWEI P40 Pro.


Jom Sertai Honor 10 Cutest Pet Contest, Menangi Pelbagai Hadiah Menarik!

Hai peminat setia peranti pintar Honor di luar sana, kami ada berita gembira untuk anda semua!! Honor Malaysia kini telah melancarkan satu peraduan fotografi yang dinamakan Honor 10 Cutest Pet Contest .

Anda nak menang peranti pintar Honor 10 dan banyak lagi hadiah? Anda ada haiwan peliharaan yang comel? Okay, jom sertai Honor 10 Cutest Pet Contest sekarang! Dan anda berpeluang memenangi pelbagai hadiah menarik yang ditawarkan oleh pihak Honor!

Peraduan ini terbuka kepada pengguna peranti pintar Honor SAHAJA dan ianya berlangsung mulai 20 September sehingga 28 Oktober 2018. Gambar yang diambil mestilah unik dan menarik untuk membolehkan anda memenangi hadiah-hadiah yang disediakan!

Macam mana nak sertai peraduan ni? Caranya mudah sahaja :

Langkah 1: Peserta perlu ‘LIKE’ laman facebook dan ‘FOLLOW’ Instagram rasmi Honor Malaysia.

Langkah 2 : Ambil gambar haiwan peliharaan anda dengan cara yang paling kreatif dan menarik menggunakan peranti pintar Honor. (Contoh haiwan : kucing, anjing, ikan dan sebagainya). Setiap gambar hendaklah disertakan dengan ‘watermark’ Honor.

Langkah 3 : Kongsikan gambar tersebut di media sosial (Facebook atau Instagram) dan lengkapkan entri anda dengan kepsyen yang paling unik! Pastikan setting akaun media sosial anda ditetapkan kepada umum.

Langkah 4 : Jangan lupa tag @HonorMY (untuk posting di Facebook) dan @honormalaysia (untuk posting di Instagram). Sertakan juga hashtags berikut : #Honor10CutestPetContest #Honor10PetStar dan # Petsmore supaya posting anda dapat dilihat.

Pemenang bertuah peraduan ini akan memenangi penawaran hadiah utama yang merupakan peranti Honor 10 itu sendiri disamping pelbagai lagi hadiah eksklusif yang menarik seperti trofi, bakul hadiah serta keahlian selama satu tahun dari petsmore dan banyak lagi!!

Pemenang untuk peraduan ini akan diumumkan pada 31 Oktober 2018 di platform media sosial honor Malaysia. Pihak honor turut menambah, penyertaan yang berjaya akan dipaparkan di aplikasi tema honor dan laman sesawang rasmi hihonor.


Orang Biasa Pun Boleh Rakam Video Pendek Macam Pengarah ‘Joker’ Guna iPhone Jer!

Bersempena dengan kedatangan Tahun baru Cina ini, Apple telah menghasilkan satu video pendek bertajuk ‘Daughter’ yang sangat berkualiti dengan kualiti kamera yang sangat baik disamping jalan cerita yang penuh bermakna.

Namun apa yang ramai tidak tahu adalah video pendek yang diarahkan oleh Theodore Melf dan Sinematografi oleh Lawrence Sher ini menggunakan sepenuhnya kamera iPhone 11 Pro!! Terkejut bukan!

Video pendek ini menceritakan kepayahan seorang ibu tunggal yang merupakan pemandu teksi membesarkan anaknya sehingga terpaksa membawanya berkerja setiap hari.

Dengan keupayaan kamera yang menakjubkan, disamping bantuan pelakon yang berkaliber, krew profesional, pencahayaan yang baik dan arahan hebat membuatkan ia tampak hebat.

iPhone 11 Pro yang tampil dengan 3 lensa, rakaman video berdefinisi tinggi 4K, kestabilan imej bertaraf filem, prestasi rakaman dalam situasi low light adalah kehebatan video pendek ini.

Menariknya, jika anda melihat disebalik tabir rakaman video pendek ini, ia tidak menggunakan sebarang lensa tambahan dan 95% rakaman dirakaman menggunakan tangan. Disebabkan penstabilan imej pada iphone ini sangat baik, ia mampu menghasilkan rakaman yang sangat stabil!

Dalam 1 adegan ketika hujan di dalam video pendek ini, ia memperlihatkan kehebatan rakaman dan telefon ini yang mana ia dihadirkan dengan IP68 yang kalis air.

Disebabkan telefon ini bersaiz kecil, ia mampu memberikan pengarah ini lebih banyak sudut menarik bagi rakaman. Ternyata ia mampu memberikan perspektif yang berbeza pada penghasilan video pendek ini.

Antara yang sudut menarik yang digunakan adalam ketika Zhou Xun yang memegang watak ibu itu membetulkan cermin pandang belakang teksi tersebut dan ketika membuka laci di dalam teksi berkenaan.

Rakaman menggunakan Filmic Pro nyata memberikan kelebihan apabila ia turut dihadirkan dengan fungsi zoom yang baik dan menghasilkan kesan depth of field yang sangat berkesan.

Penggunaan props seperti teropong yang digunakan oleh watak kanak-kanak perempuan  memberikan satu nafas baharu dalam video pendek ini.

Video pendek ini menggunakan sebanyak 20 buah iPhone dan mengambil masa selama 5 hari untuk rakaman dan 3 minggu bagi proses editing.

jadi korang dah boleh try merakam video pendek menggunakan iPhone 11 Pro.


Disney Mix, Aplikasi Mesej Sosial Dari Disney

Disney merupakan salah satu jenama yang popular di kalangan seisi keluarga terutamanya bagi kanak-kanak. Kini, Disney turut hadir dengan sebuah aplikasi mesej sosial sendiri yang memfokuskan kepada perkhidmatan permesejan mesra keluarga.

Berbeza dengan perkhidmatan seperti WhatsApp mahupun Telegram, Disney Mix menawarkan pelbagai fungsi tambahan termasuk kebolehan membuat avatar tersendiri, berkongsi sticker, bermain permainan di dalam aplikasi ini dan beberapa lagi fungsi lain.

Setiap ruangan sembang juga tersedia dengan pemantauan tersendiri supaya pengguna tidak melanggar peraturan seperti menggunakan bahasa tidak sopan dan sebagainya. Sekira melanggarnya, pengguna akan dihalang daripada terus mengakses untuk sementara atau dihalang daripada menggunakan Disney Mix selamanya.

Disney Mix ini boleh dimuat-turun pada Android dan iOS secara percuma mulai sekarang.


realme Bakal Melancarkan Peranti Baharu Pada 21 Julai Ini – Adakah Siri GT Master??

Realme secara rasmi mengumumkan bahawa ia akan mengadakan persidangan pelancaran bagi GT Master Series yang baru pada jam 14:00 pada 21 Julai, dan sekali lagi bekerjasama dengan Naoto Fukasawa untuk membangkitkan kenangan perjalanan dengan reka bentuk sintetik.

Realme telah melakukan pemanasan berkali-kali sebelumnya  dan ia dikenali sebagai “Image Peak” dan “Screen Peak”.

Menurut maklumat yang terdedah sebelumnya, realme GT Master Edition akan dilengkapi dengan cip Qualcomm Snapdragon 870, layar FHD + 6,5 inci 90Hz, bateri berkapasiti 4500mAh, dan pengecasan pantas 65W. Ia menggunakan penyimpanan LPDDR4X 8 / 12GB dan penyimpanan UFS 3.1 128 / 256GB, mempunyai IMX 766, dan menyediakan empat warna putih, ilusi, aprikot, dan kelabu.


Nikmati Diskaun Sehingga RM2979 Bagi Produk-Produk Lenovo Terpilih!!!

Bersempena dengan jualan 12.12, Lenovo menganjurkan promosi menarik yang dikenali sebagai 12.12 Big Sale yang mana anda boleh menikmati diskaun sebanyak sehingga RM2979!!!

Berikut adalah barangan yang menerima diskaun bersempena promosi ini:

Dalam pada itu, Lenovo juga turut menganjurkan giveaway  di laman Facebook. Ikuti langkah ini:


Vivo V9 Menerima Kemaskini Harga Lagi! Kini RM1,099

Tidak kurang dari sebulan, Vivo Malaysia sekali lagi membuat pengemaskinian pada harga runcit vivo V9! Sempena dengan sambutan Hari Merdeka yang bakal menjelang, anda boleh mendapatkan vivo V9 pada harga kemaskini RM1,099 mulai sekarang di mana-mana kedai konsep vivo, pengedar sah dan rakan kongsi di seluruh negara.

Vivo V9 tersedia dalam warna hitam, emas dan Velvet merah. hadir dengan 24MP AI Face Beauty serta AR Sticker pada kamera swafoto, paparan FullView dengan nisbah skrin-ke-kerangka sehingga 90%, serta dwi kamera utama.

Baca Juga: Reviu Eksklusif: vivo V9, Dwi Kamera Lakar Sejarah!

Anda juga boleh membeli vivo V9 di laman atas talian Vivo Store dan berpeluang memenangi hadiah wang tunai RM1,199 secara eksklusif.


Huawei Melancarkan Penyelesaian Ketersambungan Cerdas Semua Senario

BEIJING, 17 Okt. 2020 /PRNewswire/ — Hari ini, Suruhanjaya Jalur Lebar UN dan Huawei mengadakan Forum Jalur Lebar Ultra keenam  (UBBF 2020) secara dalam talian di Beijing. Dengan tema “Intelligent Connectivity, New Value Together” (Ketersambungan Cerdas, Nilai Baharu Bersama-sama), UBBF tahun ini membincangkan cabaran dan peluang yang dihadapi oleh industri ketersambungan dalam era cerdas.

Di acara tersebut, David Wang, Pengarah Eksekutif dan Pengerusi Lembaga Kajian Pelaburan Huawei, menyampaikan ucaptama bertajuk “Membangunkan ketersambungan cerdas untuk dunia yang cerdas”. Mr. Wang turut melancarkan penyelesaian ketersambungan cerdas semua senario Huawei untuk senario kediaman dan perusahaan. Melalui senario ini, jalur lebar kediaman akan memasuki era ekonomi pengalaman dan transformasi digital industri akan dipercepatkan.

Pengarah Eksekutif Huawei David Wang melancarkan penyelesaian ketersambungan cerdas semua senario

Industri ketersambungan menyaksikan lima perubahan menarik

Setiap naik taraf ketersambungan pada asasnya telah mengubah masyarakat. Sekarang, ketika kita menuju ke era cerdas, individu, kediaman dan perusahaan meletakkan keperluan yang lebih tinggi terhadap ketersambungan berbanding sebelum ini, dan teknologi baharu, seperti awan dan AI, disepadukan dengan cepat dengan ketersambungan. Ini menyebabkan industri ketersambungan mengalami lima perubahan menarik:

Perubahan 1: Daripada IoT dan IoT cerdas kepada Kembar Cerdas (Intelligent Twins) bersambung Sebelum ini, kami menyasarkan untuk menghubungkan semua orang dan kediaman. Ini adalah Internet segalanya. Semasa kita menjalani kehidupan AI yang lancar dan naik taraf cerdas perusahaan, kita mesti menghubungkan lebih banyak benda-benda dengan kecerdasan. Ini adalah Internet cerdas bagi segalanya. Menurut ramalan pihak ketiga, bilangan sambungan di seluruh dunia akan mencapai satu trilion menjelang 2035, menjadikan sambungan di mana-mana dan kecerdasan merata satu realiti.

Perubahan 2: Dari pejabat ke pejabat + pengeluaran. COVID-19 telah mentransformasikan keperluan orang ramai untuk jalur lebar kediaman. Dalam senario perusahaan, ketersambungan telah melangkaui perkhidmatan kepada pejabat untuk merangkumi perkhidmatan kepada pejabat dan juga pengeluaran. Fokus pendigitalan perusahaan telah beralih daripada pejabat digital kepada pengeluaran, transaksi dan operasi digital.

Perubahan 3: Daripada usaha terbaik kepada perkhidmatan berketentuan terbeza. Industri berbeza-beza dari segi senario perkhidmatan dan keperluan ketersambungan. Sekiranya perkhidmatan yang dibezakan adalah lalai, maka pengalaman berketentuan adalah satu kemestian. Oleh itu, operator hanya boleh membuka pintu kepada pasaran vertikal dengan menyediakan perkhidmatan yang dibezakan dan berketentuan.

Perubahan 4: Daripada Mbps kepada Gbps melalui apa-apa medium. Terdapat pelbagai teknologi akses, termasuk teknologi selular, Wi-Fi dan gentian optik, dan kepelbagaian senario perkhidmatan bermakna teknologi berbilang akses akan wujud bersama selama bertahun-tahun akan datang. Melalui usaha bersepadu di seluruh industri, teknologi 4G, 5G, Wi-Fi dan gentian kini boleh menyampaikan ketersambungan gigabit di mana-mana.

Perubahan 5: Daripada O&M manual kepada hiper-automasi. 5G akan menjadikan O&M rangkaian lebih rumit berbanding 4G. O&M manual tidak akan memadai untuk menangani kerumitan ini, dan memberi jalan kepada hiper-automasi yang dikuasakan oleh data raya dan AI untuk mempermudahkan pembuatan keputusan O&M.

Bergerak ke arah ketersambungan pintar dengan AI

Lima perubahan ini meletakkan keperluan baharu terhadap ketersambungan. Untuk memenuhi keperluan ini dan merealisasikan produktiviti yang lebih tinggi, ketersambungan mesti dinaik taraf ke tahap seterusnya.

Syarat pertama adalah gigabit di mana-mana, kerana jalur lebar ialah asas ketersambungan. Ketersambungan gigabit di mana-mana diperlukan untuk video ultra-HD, aplikasi VR/AR industri, kamera AI dan dron.

Keperluan kedua ialah pengalaman berketentuan, yang penting untuk senario kediaman seperti ‘telecommuting’ dan pembelajaran dalam talian, dan juga senario perusahaan seperti pengeluaran yang selamat dan boleh dipercayai.

Keperluan ketiga ialah hiper-automasi. Ketika rangkaian semakin meningkat dari segi kerumitan dan skala, data raya dan AI mesti digunakan untuk mencapai hiper-automasi.

Dalam era cerdas, ketersambungan cerdas akan mengambil tiga ciri utama; Gigabit di mana-mana, pengalaman berketentuan dan hiper-automasi.

Penyelesaian ketersambungan cerdas semua senario Huawei

Semasa acara tersebut, Mr. Wang melancarkan penyelesaian ketersambungan pintar semua senario Huawei, termasuk penyelesaian akses teragih cerdas untuk kediaman, dan juga rangkaian kampus cerdas, talian peribadi premium cerdas dan penyelesaian rangkaian awan cerdas untuk perusahaan.

“Sepanjang 30 tahun lalu, Huawei telah bekerjasama dengan pekerja dan rakan niaga untuk mewujudkan kehidupan AI yang lancar untuk semua kediaman dan memacu naik taraf cerdas semua industri. Matlamat akhir kami adalah untuk mengembangkan ekonomi digital dan memperbaiki kehidupan orang ramai,” ujar Mr. Wang.

“Melalui pelaburan berterusan dalam inovasi 5G, Rangkaian Optik dan  IPv6 Enhanced, hari ini kami melancarkan penyelesaian ketersambungan cerdas semua senario kami. Penyelesaian ini akan menjadikan rangkaian ultra-jalur lebar lebih hijau dan lebih cekap, dan mewujudkan dunia yang lebih cerdas. Melangkah ke hadapan, kami akan melipatgandakan usaha kami dalam penyelidikan asas, melabur lebih banyak dalam teknologi rangkaian generasi akan datang, dan bekerjasama dengan semua pihak berkepentingan untuk membentuk dunia yang lebih rendah karbon, cekap dan cerdas.”

UBBF ialah acara utama global bagi industri ICT. Pada acara tahun ini, tetamu daripada China Mobile, FTTH Council Europe, TechUK, Ernst & Young Advisory Limited, IPv6 Forum, SAMENA Telecommunications Council dan Omdia menyampaikan ucapan.

Keywords: Computer/Electronics Internet Technology Telecommunications Telecommunications Equipment Trade show news


Netflix Melarang Tontonan Menggunakan Proksi

Pembekal kandungan media streaming global, Netflix mengumumkan pengguna tidak lagi boleh menggunakan proksi untuk memintas tapisan kandungan media di negara masing-masing. Pengumuman tersebut dibuat tidak lama selepas Netflix melancarkan servis mereka ke 130 negara dalam usaha mereka menjadi servis media global. Menurut Netflix, mereka sedar akan permintaan penonton yang ingin menonton rancangan kegemaran tanpa sekatan geografi, namun Netflix juga harus akur dengan undang-undang yang menuntut pembekal hanya memberikan akses kepada kandungan yang mempunyai lesen tayangan di negara terbabit.

Di Malaysia dan kawasan asia, Netflix harus bersaing dengan servis iflix yang menawarkan harga yang lebih rendah iaitu RM 8 berbanding RM 33 yang merupakan pakej terendah dari Netflix. Namun, Netflix mempunyai kelebihan dari segi kandungan digital. Walau apa pun, pengguna kini mempunyai pilihan dan ianya satu senario yang baik buat pengguna kerana secara tidak langsung pembekal perkhidmatan akan bertungkus lumus untuk memberikan servis terbaik.


Reviu Eksklusif: Nokia 3310 Dual SIM, Kemunculan Semula Lagenda…

Siapa yang tidak kenal dengan model ikonik Nokia 3310 yang telah dianggap sebagai lagenda dalam industri telefon mudah alih. Ternyata model ini sangat popular sedikit masa dahulu kerana ia bukan sahaja menyokong ketahanan bateri yang sangat lama, tetapi juga kerana ketahanan kerangkanya sukar untuk disangkal lagi.

Diperkenalkan pada September 2000, Nokia 3310 telah dinobatkan sebagai salah satu telefon yang paling tinggi jualannya apabila berjaya terjual sebanyak 126 juta unit di seluruh dunia. Kini selepas 17 tahun berlalu, Nokia 3310 telah muncul semula dengan kehadiran model Nokia 3310 Dual SIM atau lebih dikenali sebagai Nokia 3310 (2017).

Sesuai dengan trend tahun 2017, Nokia 3310 Dual SIM telah menampilkan pilihan warna yang lebih terang dan moden dengan dua warna baru iaitu Warm Red dan juga Yellow. Malah kedua-dua model ini juga turut memiliki kemasan permukaan warna yang berkilat. Manakala dua warna klasik dengan kemasan permukaan jenis matte iaitu Dark Blue dan Grey masih dikekalkan.

Tidak dinafikan lagi generasi baru Nokia 3310 ini masih mengekalkan filosofi rekaan yang hampir sama dengan model asal, terutamanya pada kemasan jalur berwarna putih di sekeliling skrin hingga ke butang navigasi dan juga pada rekaan butang alfanumerik. Walau bagaimanapun, kini ia telah ditambah dengan butang D-Pad dan juga bahagian atas panel depan didominasi oleh paparan skrin.

Paparan monokrom dengan resolusi 84 x 48 piksel pada model pertama Nokia 3310 kini telah diperbaharui dengan paparan yang lebih besar berukuran 2.4 inci dengan resolusi 240 x 320 piksel. Bahkan ia juga turut menerima skrin berwarna yang menggunakan teknologi paparan TFT.

Seperti yang diketahui, bahagian panel belakang model asal Nokia 3310 tampil kosong dan hanya memaparkan logo Nokia sahaja. Tetapi generasi terbaru ini telah dilengkapi dengan kamera beresolusi 2 Megapiksel dan juga sebuah LED Flash.

Malah bahagian ini juga turut boleh ditemui lubang speaker yang mana sebelum ini ditempatkan di sisi kiri kerangka pada model asal.

Jelas dapat dilihat bahawa Nokia 3310 model baru ini tampil dengan kerangka yang jauh lebih nipis berbanding model asalnya. Bahagian atas yang sebelum ini menempatkan butang kuasa yang agak besar, telah digantikan dengan port microUSB untuk tujuan mengecas atau memindahkan data.

Manakala bahagian bawah kerangkanya pula telah dilengkapi dengan port 3.5mm audio jack untuk tujuan mendengar muzik atau radio FM.

Sebagaimana model sebelum ini, bateri berkapasiti 1200mAh pada Nokia 3310 Dual SIM ini boleh dikeluarkan dari slotnya. Apa yang lebih istimewa, kini ia mampu menyokong sehingga dua kad micro SIM dan juga satu slot berasingan untuk anda memasukkan kad microSD dengan kapasiti maksimum sehingga 32GB.

Memandangkan ia bukanlah sebuah smartphone, Nokia 3310 Dual SIM dioperasikan oleh platform Nokia Series 30+ yang sangat ringkas antaramukanya.

Nokia 3310 Dual SIM menyokong fungsi tetapan yang agak baik bagi sebuah telefon asas seperti talaan tahap keterangan, efek imej, mod malam, mod burst, dan juga pemasa. Malah ia juga menyokong sehingga 15x zum digital dan anda juga boleh menggunakan fungsi pause ketika membuat rakaman video.

Sebut sahaja tentang Nokia 3310, permainan Snake sememangnya tidak dapat dipisahkan. Kini dengan model terbaru Nokia 3310 Dual SIM, permainan ini telah diperbaharui dengan sokongan paparan grafik berwarna dan juga corak permainan yang menerima sentuhan baru.

Tidak dinafikan lagi agak sukar untuk kita menjumpai smartphone yang menyokong radio FM dengan fungsi rakaman. Ianya tidak menjadi masalah kerana Nokia 3310 Dual SIM ada menyokong fungsi ini dan hasil rakaman audio akan disimpan dalam format .WAV.

Sebagaimana yang kita ketahui, Nokia 3310 sememangnya tahan lasak dan ini juga tidak terkecuali pada model terbarunya kerana ia masih tampil elok walaupun terjatuh di atas konkrit. Cuma permukaan yang terkena impak akan kelihatan berkilat tanpa kesan calar yang begitu ketara.

Dikategorikan sebagai telefon asas yang sesuai untuk membuat panggilan dan menghantar SMS, Nokia 3310 Dual SIM ini sudah tentunya akan menjadi pilihan pengguna yang ingin menjadikannya sebagai telefon kedua ataupun dijadikan sebagai hadiah buat insan tersayang.

Apa yang pasti Nokia 3310 Dual SIM ini bukan sekadar menawarkan fungsi asas sebuah telefon, tetapi ia turut dilengkapi dengan fungsi menarik seperti sokongan dua slot kad SIM serta kad microSD, kamera asas dan juga radio FM dengan keupayaan rakaman audio. Bahkan kami juga berasa agak kagum dengan kualiti audio MP3 yang dimainkan oleh Nokia 3310 Dual SIM apabila ia disambungkan ke earphone berjenama.

Walau bagaimanapun, fungsi sebenar Nokia 3310 sebagai telefon asas masih lagi jelas kerana ia hanya menyokong rangkaian 2G yang sememangnya tidak sesuai untuk aktiviti melayari Internet. Selain itu, ia tidak lagi menampilkan keunikan rekaan kerangka Xpress-on Cover yang sangat popular sebelum ini.


Samsung Malaysia Perkenalkan ‘Program Naik Taraf Tahunan Samsung’ Buat Kali Pertama

Bermula 2 Julai 2018 sehingga 2 September 2018, pemilik siri Galaxy S di Malaysia boleh membuat tambahan RM100 dengan setiap pembelian Galaxy S9 atau S9+ dan boleh mendapatkan ‘Perlindungan Skrin Samsung’ bernilai RM140, yang diaktifkan melalui aplikasi Samsung Members.

Lebih menariknya, pembeli juga berhak menikmati bayaran pengecualian selama satu bulan untuk peranti Galaxy S yang dibeli menggunakan Pelan Pembayaran Mudah 12 bulan di pengedar Samsung yang sah. Samsung Malaysia Electronics juga turut menawarkan diskaun sebanyak 10% untuk pengguna yang ingin membeli model flagship dari siri Galaxy S tahun 2019 nanti.

‘Program Naik Taraf Tahunan Samsung’ yang pertama kali diperkenalkan di Malaysia ini tersedia di semua Samsung Experience Stores yang terlibat di seluruh negara. Untuk mendapatkan maklumat terperinci tentang program ini, sila layari laman rasmi Samsung Malaysia.


Kemunculan Tablet Terbaru Xiaomi Mi Pad 3

Xiaomi baru-baru ini melancarkan tablet terbaru mereka yang diberi nama Mi Pad 3 dengan bercirikan premium dari segi luaran dengan menggunakan kerangka unibody logam berukuran 200.4 x 132.6 x 7mm dan berat hanya 328g. Paparan yang tersedia ialah jenis LCD 2048 x 1536 piksel menjadikan 326ppi cukup baik bagi paparan sebesar 7.9 inci.

Cip pemproses MediaTek MT8176 dengan kelajuan dua teras Cortex-A72 2.1GHz dan empat teras Cortex-A53 1.7GHz menjadikan tablet ini berkuasa untuk melakukan pelbagai aktiviti dalam satu-satu masa. Selain itu, ruangan storan 64GB ROM, 4GB RAM dan PowerVR6250 GPU sudah memadai untuk anda bermain permainan video. Namun, model ini tidak menyediakan slot tambahan ruangan memori.

Disudut lain tablet ini menyediakan kamera depan hanya 5 megapiksel dan kamera utama 13 megapiksel dengan sokongan aperture f/2.2. Kapasiti bateri pula sebesar 6600mAh yang menjanjikan masa menunggu sebanyak 867 jam.

Harga Xiaomi Mi Pad 3 ini agak berbaloi untuk dibeli iaitu RMB1499 (kira-kira RM963).


Kerjasama Terbaru Capture the Fracture® Mensasarkan Pengurangan Sebanyak 25% dalam Kejadian Keretakan Tulang Pinggul dan Vertebra Disebabkan Oleh Osteoporosis Menjelang Tahun 2025

– Kerjasama Julung Kali ini diumumkan oleh Yayasan Osteoporosis Antarabangsa Bersama Universiti Oxford, Amgen dan UCB Untuk Menangani  Beban Kesihatan Awam Global terhadap Osteoporosis[1]

– Keretakan Tulang Pinggul dan Vertebra adalah membebankan Masyarakat dan Boleh Mengubah Kehidupan Pesakit[2],[3]

NYON, Switzerland, 16 Jun 2020 /PRNewswire/ — Yayasan Osteoporosis Antarabangsa (IOF) pada hari ini telah mengumumkan satu kerjasama bersama Amgen, UCB, dan  Universiti Oxford, untuk  menyokong program Capture the Fracture®, yang bertujuan untuk mengurangkan keretakan tulang pinggul dan vertebra sebanyak 25% menjelang tahun 2025. Kini, adalah dianggarkan bahawa lebih daripada 200 juta orang di seluruh dunia menderita akibat osteoporosis,[4] yang mengakibatkan satu keretakan tulang berkaitan dengan osteoporosis setiap tiga saat.[5]

Osteoporosis ialah penyakit kronik yang serius, di mana ia melemahkan tulang dalam jangka masa panjang, menjadikan tulang lebih nipis dan lebih cenderung untuk patah,[5] namun begitu, terdapat langkah-langkah yang boleh diambil oleh pesakit dan pengamal kesihatan untuk mengurangkan risiko keretakan tulang.[1] Capture the Fracture, satu inisiatif IOF, yang kini disokong oleh Amgen dan UCB dengan kerjasama Universiti Oxford, adalah satu program global yang membantu secara proaktif dalam melaksanakan program penyelarasan penjagaan pasca keretakan tulang (`Post Fracture Care’ atau PFC) di hospital dan sistem perkhidmatan kesihatan bagi membantu pesakit menbendung keretakan tulang yang seterusnya yang disebabkan oleh osteoporosis. Walaupun selepas mengalami keretakan tulang berkaitan dengan osteoporosis,  kira-kira 80% individu yang berisiko tinggi masih tidak dapat dikenal pasti atau dirawat.[6]

“Osteoporosis kekal menjadi satu kebimbangan global, ia mengakibatkan 8.9 juta keretakan tulang dalam setahun[3] dan keretakan terdahulu meningkatkan risiko berlakunya satu lagi keretakan berkaitan osteoporosis sebanyak 86%.[7] Intervensi awal melalui penambahbaikan kepada langkah dalam pengenalpastian, diagnosis dan rawatan pasca keretakan untuk pesakit yang sesuai dapat membantu mempercepatkan pemulihan di samping mengurangkan beban kos terhadap sistem perkhidmatan kesihatan,”[5] kata Darryl Sleep, M.D., naib presiden kanan medikal Global  dan ketua pegawai perubatan di Amgen. “Sokongan terhadap Capture the Fracture menunjukkan pendekatan proaktif kami terhadap penjagaan yang diwujudkan untuk meramal dan membantu mencegah keretakan tulang yang berpotensi mengubah kehidupan sebelum ia berlaku.”

“Kini, kami menyaksikan beban penyakit yang ketara. Memandangkan populasi penduduk warga emas seluruh dunia meningkat secara berterusan, adalah penting untuk menangani impak yang disebabkan oleh osteoporosis dan keretakan tulang ke atas individu,” kata profesor Cyrus Cooper, presiden Yayasan Osteoporosis Antarabangsa dan profesor Sains Muskuloskeletal  di Universiti Oxford.

“Kami sedia maklum bahawa pelaksana penjagaan terselaras pasca keretakan tulang merupakan intervensi yang paling berkesan[8] dan cekap bagi merapatkan jurang pencegahan keretakan tulang sekunder, maka saya berbesar hati kerana Amgen, UCB dan Universiti  Oxford akan menyokong program Capture the Fracture kami dikala kami mendokong misi untuk memperbaiki mutu perkhidmatan pesakit,” kata ketua pegawai eksekutif IOF, Dr. Philippe Halbout.

Osteoporosis dirawat oleh  pelbagai pakar kesihatan,  oleh itu koordinasi yang selaras adalah perlu bagi menyokong pesakit yang menghidap penyakit ini. Tunjang utama model Capture the Fracture adalah penyelaras jagaan yang dapat membantu pesakit keretakan tulang berkaitan dengan osteoporosis dikenal pasti, diperiksa, didiagnosis dan dirawat dengan tepat bagi mengurangkan risiko keretakan tulang  pada masa hadapan. Program penyelarasan penjagaan pasca keretakan tulang terbukti dapat menambah baik kadar diagnosis dan kadar rawatan.[8],[9] Kerjasama ini mensasarkan kenaikan jumlah program sebanyak dua kali ganda daripada 390 program Capture the Fracture yang sedia ada menjelang penghujung tahun 2022 dan akan bertumpu di wilayah-wilayah utama termasuk Asia Pasifik, Amerika Latin, Timur Tengah dan Eropah.

“Model penjagaan pasca keretakan tulang yang diperkenalkan telah diiktiraf sebagai langkah progresif dalam pengurusan osteoporosis dan keretakan tulang berkaitan dengan osteoporosis, serta kekal menjadi contoh ketara dari segi kebaikan yang dapat dilihat dalam penyelarasan penjagaan di kalangan pengamal kesihatan yang berasingan,” kata Professor Dr. Iris Loew-Friedrich, ketua pegawai perubatan dan naib presiden eksekutif UCB. “Kolaborasi dan pembelajaran silang diperlukan dikala kita menghadapi cabaran pada masa hadapan dan ingin mencari jalan untuk mengurangkan beban yang dihadapi oleh sistem perkhidmatan kesihatan serta individu yang menghidap penyakit osteoporosis. Kerjasama secara global ini menyokong cita-cita UCB untuk mencapai penjagaan kesihatan berhubungan, mencari jalan untuk memberi lebih manfaat kepada pesakit dan mengubah kehidupan individu yang menghidap penyakit yang teruk.”

Kerjasama ini turut mengalu-alukan kolaborasi daripada gabungan pencegahan keretakan tulang yang sedia ada di peringkat antarabangsa, kebangsaan dan serantau bagi memacu perubahan dari segi dasar dan keutamaan dalam pencegahan keretakan tulang. Elemen-elemen tambahan melalui kerjasama ini termasuk pembangunan  dan implementasi keberkesanan dan perkongsian amalan baik dalam laman program PFC, penciptaan alat digital yang berupaya mendokumentasi dan komunikasi PFC secara efektif, serta penyediaan bimbingan secara maya dan peribadi dan juga peluang belajar untuk pengamal perkhidmatan kesihatan.

“Capture the Fracture adalah satu peluang hebat untuk mengasah kemahiran akademik dan kepakaran daripada Universiti bagi menjana penambahbaikan terhadap penjagaan pesakit osteoporosis,” kata Dr. Kassim Javaid, profesor madya, Jabatan Ortopedik, Reumatologi dan Sains Muskuloskeletal  Nuffield (NDORMS), Universiti Oxford. Dr. Javaid, bersama-sama dengan Dr. Rafael Pinedo-Villanueva, akan bertanggungjawab untuk program bimbingan dan pembangunan laluan penjagaan dan memanfaatkan perisian kalkulator untuk program PFC. “Kami berharap agar kehidupan jutaan individu akan berubah melalui program ini , dan kami bersedia untuk bekerjasama dengan rakan-rakan sejawat di peringkat kebangsaan dan antarabangsa bagi merealisasikan visi ini.”

Untuk maklumat lanjut mengenai Capture the Fracture, kunjungi http://www.capturethefracture.org.

Latar Belakang Yayasan Osteoporosis Antarabangsa (IOF)

IOF adalah sebuah yayasan bukan kerajaan berdaftar yang bukan berasaskan keuntungan yang berpangkalan di Switzerland. IOF telah diwartakan Status Perunding Roster dalam Majlis Ekonomi dan Sosial Pertubuhan Bangsa-Bangsa Bersatu.

IOF berfungsi sebagai sebuah perikatan global yang terdiri daripada persatuan pesakit, organisasi penyelidikan, golongan pengamal kesihatan profesional dan syarikat antarabangsa yang bekerjasama untuk menggalakkan kesihatan tulang dan mencegah keretakan tulang disebabkan oleh osteoporosis. www.iofbonehealth.org

Amgen bertekad untuk menyerlahkan potensi sektor biologi untuk  pesakit yang menderita akibat penyakit serius melalui penemuan, pembanguan, penghasilan dan penyampaian terapi manusia yang inovatif. Pendekatan ini bermula dengan menggunakan mekanisme seperti kemajuan dalam genetik manusia bagi merungkai kerumitan penyakit dan memahami asas-asas biologi kemanusiaan.

Amgen memberi tumpuan kepada aspek-aspek keperluan perubatan yang kurang diceburi dan memanfaatkan kepakarannya untuk berusaha mencari penyelesaian yang dapat meningkatkan taraf kesihatan dan memperbaiki kehidupan orang ramai dengan ketara. Sebagai pelopor bioteknologi sejak tahun 1980, Amgen telah berkembang untuk menjadi salah sebuah syarikat bioteknologi persendirian yang terkemuka di dunia, memanfaatkan jutaan pesakit di seluruh dunia serta sedang membangunkan rangkaian ubat-ubatan berpotensi tinggi.

Untuk maklumat lanjut, kunjungi www.amgen.com dan ikuti kami di www.twitter.com/amgen.

UCB, Brussels, Belgium (www.ucb.com) ialah sebuah syarikat biofarmaseutikal global yang memberi tumpuan pada penemuan dan pembangunan ubat-ubatan dan penyelesaian secara inovatif bagi mengubah kehidupan pesakit yang menghidap penyakit teruk melibatkan sistem imun atau sistem saraf pusat. Dengan 7 500 kakitangan di kira-kira 40 negara, syarikat ini menjana pendapatan sebanyak € 4.9 bilion pada tahun 2019. UCB disenaraikan di pasaran Euronext Brussels (simbol: UCB). Ikuti kami di Twitter: @UCB_news

Universiti Oxford  telah disenaraikan di tempat pertama dalam Times Higher Education World University Rankings bagi empat tahun berturut-turut dan kunci kepada kejayaan ini adalah penerajuaan dalam bidang penyelidikan dan inovasi kami.

Oxford terkenal di mata dunia untuk kecemerlangan dalam penyelidikan dan menjadi pusat tumpuan kepada golongan individu yang berbakat dari seantereo dunia. Hasil daripada usaha kami mampu membantu kehidupan jutaan orang, menyelesaikan masalah dunia melalui jaringan perkongsian dan kolaborasi yang luas. Sifat keluasan dan kepelbagaian dalam penyelidikan kami mencetuskan pandangan dan penyelesaian yang imaginatif dan berdaya cipta.

Latar Belakang Jabatan Ortopedik, Reumatologi dan Sains Rangka Otot Nuffield (NDORMS)

NDORMS ialah sebuah jabatan pelbagai disiplin yang memberi tumpuan untuk mencari punca kepada kondisi muskuloskeletal  dan keradangan bagi menjana penjagaan yang cemerlang dan inovatif yang berupaya meningkatkan kualiti hidup orang ramai. Sebagai jabatan akademik Eropah yang terbesar dalam bidang ini, NDORMS merupakan sebahagian daripada Bahagian Sains Perubatan Universiti Oxford dan merupakan komuniti berkembang pesat yang terdiri daripada lebih 500 pakar bedah ortopedik, pakar reumatologi dan saintis yang kesemuanya bekerja dalam bidang masalah muskuloskeletal. www.ndorms.ox.ac.uk

Yayasan Osteoporosis Antarabangsa:Laura Misteli, Editor Komunikasi,+41(0)78 8571777,lmisteli@iofbonehealth.org

NDORMS, University of Oxford:Josie Eade, Pegawai Komunikasi,+44 (0)1865 225136,josie.eade@ndorms.ox.ac.uk

Amgen, Thousand Oaks:Megan Fox, 805-447-1423 (media)Trish Rowland, 805-447-5631 (media)

UCB:Scott Fleming, Bone Communications, UCB,+44 (0)7702777378,scott.fleming@ucb.com

Keywords: Biotechnology Computer Software Computer/Electronics Health Care/Hospital Medical/Pharmaceuticals Pharmaceuticals Publishing/Information Service Clinical Trials/Medical Discoveries Not for profit Survey, Polls & Research


Dense Air dan Millbrook Bekerjasama Dalam Kelestarian Rangkaian 5G AutoAir

Naik taraf utama telah dirancang untuk rangkaian Berkepadatan Tinggi oleh Dense Air di Millbrook

LONDON, 13 Januari 2021 /PRNewswire/ — Dense Air, pengendali perumah neutral di tapak ujian 5G yang disambungkan di Millbrook pada asalnya dicipta oleh tapak ujian 5G DCMS dan projek percubaan AutoAir, telah mengumumkan naik taraf utama rangkaian 4G dan 5G yang berkepadatan tinggi dan berprestasi tinggi. Rangkaian tersebut akan menjadi salah satu yang pertama dan rangkaian perumah neutral 5G kendiri terbesar di Eropah. Pembangun Kenderaan yang Berhubung dan Autonomi (CAV) akan mempunyai akses kepada teknologi terkini, termasuk kesalinghubungan kependaman yang rendah, pembahagian rangkaian dan peluang untuk menguji kenderaan dalam rangkaian yang lebih maju yang tersedia di pasaran eksport utama.

Teknologi rangkaian yang dipertingkatkan ini akan digunakan di kemudahan ujian bebas Millbrook seluas 700 ekar di Bedfordshire pada awal tahun 2021. Sebagai tambahan kepada trek dan makmal ujian yang meluas, Millbrook ialah rumah kepada Tapak Ujian Bandar Terkawal Kerajaan UK untuk Kenderaan yang Terhubung dan Autonomi – sebahagian daripada CAM Testbed UK.

Rangkaian AutoAir sedang dipindahkan ke RAN Terbuka gred komersial, melumpuhkan teknologi RAN dan menggunakan awan 5GC yang berasaskan 3GPP 5G SA (kendiri) dan mengguna pakai kumpulan produk rangkaian Airspan yang meluas. Penggunaan ini menyokong inisiatif kepelbagaian rantaian bekalan Kerajaan UK dan mematuhi standard O-RAN yang baru muncul yang berusaha untuk mendemokrasikan bekalan Unit Akses Radio dalam platform sumber terbuka.

Rangkaian ini akan beroperasi pada spektrum 4G Band 40 (2.3 GHz), 4G Band 3 (1.8 GHz) dan 5G Band n77 (3.8 & 4.2 GHz) di bawah lesen akses perkongsian perintis. Ini akan membolehkan rangkaian peribadi berfungsi dengan peruntukan spektrum radio mereka sendiri untuk ujian dan pembangunan, sambil menyokong akses awam daripada pengendali rangkaian mudah alih. Band n77 adalah sama seperti yang telah pun terlibat dalam operasi komersial di Jepun dan pada masa ini sedang dilelong di AS oleh Suruhanjaya Komunikasi Persekutuan. Ini bermakna bahawa pengguna akan dapat menguji CAV di UK, menggunakan frekuensi rangkaian terkini, sebelum mengeksport kenderaan ke Jepun dan USA.

Dengan rangkaian 5G kendiri, keupayaan penuh pelepasan 3GPP terkini boleh direalisasikan dalam persekitaran operasi peribadi yang selamat dengan liputan meluas di seluruh Millbrook Proving Ground. Ini membawa Komunikasi Kependaman Rendah yang Boleh Dipercayai Ultra (URLLC), Komunikasi Jenis Mesin Besar-besaran (mMTC) dan keupayaan perkongsian rangkaian ke dalam arena ujian dunia nyata buat kali pertama di UK. Setiap satu menambah nilai yang signifikan kepada landskap teknologi. Dengan URLLC, latensi sebagai rendah seperti 3ms boleh dialami dan mMTC membawa potensi sambungan lebih banyak peranti bagi setiap km2 berbanding sebelum ini. Pembahagian rangkaian adalah penting dalam intisari memberikan bahagian khusus rangkaian kepada setiap perkhidmatan rangkaian, memudahkan penyepaduan yang berasingan, pengkomputeran canggih dan akses awan. Ini ialah analogous untuk mempunyai lorong khusus anda sendiri di lebuh raya yang boleh berkembang dan kontrak bergantung kepada apa yang memandu melaluinya!

Paul Senior, Ketua Pegawai Eksekutif, berkata: “Kerjasama kami dengan Millbrook akan lebih mengukuhkan kedudukan dan kami berbesar hati untuk mengumumkan naik taraf utama ini kepada teknologi 3GPP 5G SA RAN Terbuka terkini daripada Rangkaian Airspan. Salah satu matlamat utama projek DCMS AutoAir 5G adalah untuk memastikan rangkaian yang kami bina adalah lestari dan menyediakan warisan yang berkekalan untuk Millbrook dan ekosistem CAV UK. Penggunaan infrastruktur 3GPP 5G kendiri menggunakan band n77 yang akan mewujudkan peluang ujian dan pembangunan yang unik yang mampu menyokong kedua-dua sistem automotif dan telekomunikasi, dalam kemudahan penyelidikan yang boleh ditempah dan boleh diakses.”

Connor McCormack, Presiden Millbrook berkata: “Naik taraf ini merupakan satu langkah yang besar ke hadapan dalam keupayaan, membawa teknologi terkini ke tapal ujian 5G kami. Ia membawa manfaat yang besar kepada pelanggan dalam persekitaran operasi selamat kami dan pada masa akan datang-sebagai satu bukti penting kami untuk jangka masa panjang. Kami amat berbangga untuk menjadi sebahagian daripada konsortium AutoAir dan benar-benar berharap untuk melancarkan teknologi canggih ini.”

Eric Stonestrom, Ketua Pegawai Eksekutif Rangkaian Airspan berkata, “Kami amat berbesar hati untuk meneruskan kerjasama jangka panjang kami dengan projek AutoAir yang dibiayai oleh DCMS. Naik taraf 5G menggunakan penyelesaian Sub-6 GHz OpenRANGE lengkap Airspan ialah satu lagi bukti untuk penggunaan teknologi OpenRAN untuk memanfaatkan inovasi di UK”

Hubungi pasukan di Dense Air melalui info@denseair.net atau Millbrook melalui info@millbrook.co.uk untuk melihat bagaimana kami boleh memperkenalkan anda ke era baharu.

Dense Air beribu pejabat di UK dan mempunyai pegangan spektrum di Ireland, Belgium, Portugal, New Zealand Australia. Dense Air menyediakan perkhidmatan sel kecil “pembawa kepada pembawa” neutral yang unik untuk menyampaikan pemadatan dengan kos yang efektif kepada mana-mana Pembawa atau Penyedia Perkhidmatan Mudah Alih 4G atau 5G sedia ada. Dense Air New Zealand berpangkalan di Auckland di mana ia menguruskan perkhidmatan komersial operasinya.

Airspan adalah vendor perkakasan dan perisian yang menerima pelbagai anugerah yang berpangkalan di AS, 4G dan 5G lengkap, dijalankan secara maya sepenuhnya, vendor perkakasan dan perisian OpenRAN berasaskan awan dengan pengalaman lebih daripada 20 tahun dan lebih satu juta sel yang digunakan dalam rangkaian peringkat 1 yang paling canggih, rangkaian persendirian dan aplikasi menegak di seluruh dunia. Portfolio produk Airspan yang meluas meliputi produk dalaman dan luaran, stesen pangkalan makro dan kuasa rendah dan penyelesaian perisian vRAN terbuka mewujudkan kit alat yang sempurna untuk mengguna pakai sepenuhnya teknologi baharu seperti mmWave, Sub-6 GHz, Massive MIMO dan seni bina vRAN terbuka dengan penampilan spesifikasi O-RAN dan 3GPP, serta Akses Tanpa Wayar yang terkemuka dalam industri dan portfolio backhaul untuk aplikasi PTP dan PTMP menggunakan Wi-Fi 6. Untuk maklumat lanjut, sila layari www.airspan.com.

Millbrook menyediakan ujian kenderaan dan perkhidmatan pengesahan serta sistem kepada pelanggan dalam industri automotif, pengangkutan, tayar, petrokimia dan pertahanan. Ia adalah bebas dan saksama dalam segala sesuatu yang ia lakukan.

Ia mempunyai pelbagai kemudahan ujian untuk kenderaan penuh, tayar dan komponen yang terletak di UK, AS dan Utara Finland. Ini termasuk trek ujian luaran dan dalaman yang pelbagai, dinamometer enjin, kebuk alam sekitar, sel ujian e-motor dan e-gandar, sistem pengukuran pelepasan gas mudah alih (PEMS), makmal ujian berstruktur, makmal ujian kemalangan termasuk perkhidmatan ServoSled yang canggih, makmal sistem dalaman, kemudahan ujian bateri dan dinamometer casis pelepasan gas canggih.

Millbrook mereka bentuk, membina, memasang dan memberi perkhidmatan kepada sistem ujian dinamometer dan sistem perolehan dan kawalan data yang berkaitan.

Pekerja Millbrook sangat menitikberatkan soal keselamatan, perkhidmatan pelanggan dan kecemerlangan teknikal, menjadikan mereka rakan kongsi yang ideal di mana-mana peringkat dalam pembangunan dan pelancaran kenderaan masa depan.

Pada bulan Disember 2020, Millbrook dan kumpulan ujian automotif Perancis UTAC CERAM telah mencapai persepakatan untuk menggabungkan operasi mereka bagi mewujudkan kumpulan utama pasaran dalam ujian kenderaan, homologasi dan teknologi baru muncul untuk kenderaan autonomi, bersambung dan kenderaan elektrik. Urus niaga dijangka disempurnakan pada suku pertama tahun 2021, tertakluk kepada kelulusan kawal selia biasa.

Keywords: Computer Hardware Computer Software Computer/Electronics Internet Technology Telecommunications Telecommunications Carriers and Services Licensing/marketing agreements


Spesifikasi Samsung Galaxy Fold 2 terdedah? – Bakal Hadir Dengan 120Hz Kadar Segar Semula !!

Korang mesti akan terkejut apabila terdapat satu Tweet yang memperlihatkan sebahagian daripada spesifikasi Samsung Galaxy Fold 2.

Menurut Tweet daripada CEO Display Supply Chain Consultant, Ross Young memperlihat sebahagian daripada spesifikasi peranti ini. Menurut Tweet tersebut, Galaxy Fold 2 bakal tampil dengan saik skrin 7.59″ dan hadir dengan resolusi 2213 x 1689 dan DPI 372.

Lebih menarik kadar segar semula adalah 120Hz dan turut disertakan dengan Backplane Technology: LTPO.

Kesahihannya belum dapat dipastikan. Jadi sama-sama kita nantikan kehadirannya.


Huawei Bina Asas Kukuh untuk Dunia Pintar 2030 dengan Ketersambungan, Pengkomputeran, Platform dan Ekosistem Baharu

SHENZHEN, China, 26 Februari 2020 /PRNewswire/ — Kongres Dunia Mudah Alih (MWC) Barcelona 2020 telah dibatalkan ekoran wabak coronavirus, namun hari ini, Huawei mengadakan Persidangan Transformasi Digital Perindustrian globalnya. Ia telah diadakan melalui penstriman langsung yang menghubungkan tetamu-tetamu dari seluruh dunia termasuk UK, Switzerland, AS, Jerman dan Itali dengan tema “Hi, Intelligent World” (“Selamat datang, Dunia Pintar“). Persidangan ini memberi previu lima trend dunia pintar 10 tahun dari sekarang dan mencadangkan asas yang dibina berasaskan jenis ketersambungan, pengkomputeran, platform dan ekosistem baharu. Ini akan membolehkan pembangunan pintar untuk pelbagai industri termasuk pembangunan bandar, pembuatan, tenaga, kewangan, pengangkutan dan seterusnya. ASEAN Economic Community, Shenzhen Airport Group dan pelanggan-pelanggan lain turut berkongsi pandangan dan pengalaman mereka mengenai transformasi digital.

Pada masa depan, maklumat yang mengalir dengan ICT baharu, seperti 5G, AI dan IoT akan membantu kita membina asas tempat asal semua perkara. Ringkasnya, dunia tahun 2030 akan menjadi dunia pintar. Berdiri di titik permulaan dekad baharu, Huawei percaya dunia pintar 2030 akan mempunyai lima ciri:

Ma Yue, Naib Presiden Huawei Enterprise Business Group, mengulas: “Dekad seterusnya akan menyaksikan pembangunan pesat ICT baharu. Huawei percaya jenis ketersambungan, pengkomputeran, platform dan ekosistem baharu akan membina asas kukuh untuk dunia pintar bagi tahun 2030. Perangkaian ultra jalur lebar dan berkelajuan tinggi yang dibina menggunakan 5G, Wi-Fi 6 dan komunikasi kuantum akan menghubungkan antara dunia fizikal dan digital, yang meletakkan asas untuk dunia pintar.”

En. Ma menyambung: “Pengkomputeran baharu akan menawarkan penyelesaian semua-senario tindanan penuh yang meliputi cip lapisan bawah, sehinggalah kepada algoritma lapisan atas, mencakupi pengguna hingga perniagaan dan menjadi teras bagi transformasi pintar. Platform bertumpu, berkongsi dan digital menampilkan kecekapan tinggi dan keterbukaan, membolehkan pengguna untuk memberi tumpuan pada kelebihan unik mereka sendiri dan inovasi perkhidmatan, yang memainkan peranan penting dalam mendayakan transformasi digital dalam industri-industri. Berdasarkan kepada Strategi, Seni Bina, Dasar dan Operasi (Strategy, Architecture, Policy, and Operations – SAPO) perniagaan perusahaan, ekosistem baharu yang menyediakan satu bidang kepakaran yang bergabung dengan pelbagai kemahiran dan disepadukan secara mendalam, dapat menawarkan penyelesaian perniagaan berorientasi pelanggan yang lebih komprehensif.”

Dunia pintar bagi tahun 2030 tidak boleh wujud tanpa transformasi digital dalam industri-industri merentas spektrum. Huawei telah mengumpul pengalaman luas bagi membantu industri-industri seperti kerajaan, pengangkutan, kewangan dan kuasa elektrik mencapai transformasi digital untuk masa kini dan masa akan datang, melalui ketersambungan, pengkomputeran, platform dan ekosistem baharu. Kini, sebanyak lebih 700 buah bandar di seluruh dunia dan 228 syarikat Fortune Global 500 termasuk 58 syarikat Fortune Global 100 telah memilih Huawei sebagai rakan kongsi mereka untuk transformasi digital.

Dr. Aladdin D. Rillo, Timbalan Setiausaha Agung bagi ASEAN Economic Community mengulas:

“Ekonomi digital ASEAN melonjak kepada USD 100 bilion buat julung kalinya pada tahun 2019 dan dijangka meningkat kepada lebih USD 300 bilion menjelang tahun 2025. Bagi kerajaan, perniagaan dan masyarakat, transformasi digital bukan lagi suatu pilihan tetapi laluan yang penting bagi memperkasa ekonomi dan perniagaan. Untuk terus menggalakkan transformasi digital di ASEAN, inisiatif baharu kini sedang dijalankan seperti pembangunan ekosistem 5G, rangka kerja berhubung perayauan mudah alih antarabangsa, pembuatan pintar dan rangkaian inovasi ASEAN. Namun demikian, untuk berjaya, kami juga memerlukan sokongan daripada sektor swasta dan pengusaha pasaran seperti Huawei khususnya bagi membina ekosistem mesra inovasi dan menangani isu-isu yang berkaitan dengan idea besar dan juga privasi data.”

Zhang Lixuan, Pengurus Besar Pendigitalan, Shenzhen Airport Group (SAG), bercakap mengenai bagaimana kumpulan tersebut membawa transformasi digital dan membina lapangan terbang pintar. Transformasi digital sebuah lapangan terbang ialah projek yang rumit namun dengan visinya iaitu “Satu Lapangan Terbang, Satu Impian”, SAG mencipta pendekatan yang sistematik bagi membina sebuah lapangan terbang digital-sepenuhnya dengan pengalaman pengguna yang luar biasa. Kumpulan berkenaan memilih Huawei sebagai rakan kongsi strategiknya untuk transformasi digital, menggunakan Huawei Horizon Digital Platform dengan sinergi rangkaian-awan.

Platform tersebut mengintegrasikan enam sumber ICT – IoT, data raya, AI, awan video, GIS dan ICP – bagi membina empat sistem perkhidmatan yang komprehensif: keselamatan, kawalan operasi, perkhidmatan dan pengurusan. Pandangan tunggal operasi lapangan terbang mempunyai faedah-faedah penting termasuk meningkatkan ketepatan waktu penerbangan kepada 87% dan peruntukan dirian pintar yang dapat disiapkan dalam beberapa saat, mengurangkan bilangan penumpang bas ulang alik sebanyak 4 juta setiap tahun. Ini menjadikan Lapangan Terbang Shenzhen sebagai organisasi pertama di dunia yang menyiarkan kes-kes pada platform New Experience in Travel and Technologies (NEXTT). Dari sudut pandangan keselamatan, sistem baharu ini menyediakan kawalan yang lebih tepat dan pintar terhadap kawasan terminal, lapangan terbang kecil, kawasan awam dan kawasan kargo. Penyelesaian pengecaman wajah meningkatkan kecekapan semakan keselamatan sebanyak 60%, mengurangkan risiko kehilangan kad ID penumpang dengan mengeluarkannya untuk diperiksa, dan memenuhi keperluan berbeza penumpang perniagaan.

Chen Kunte, bekas Ketua Pegawai Maklumat China Merchants Bank dan kini Ketua Pegawai Transformasi Digital Perkhidmatan Kewangan Global di  Enterprise Business Group Huawei, mengulas mengenai perubahan besar dalam industri perbankan Cina. Pada masa depan, ‘aplikasi’ ini akan menjadi sebuah ekosistem yang mengintegrasikan pelanggan runcit dan korporat serta berperanan sebagai platform teknologi bagi membawa perkhidmatan perbankan ke dunia digital. Konsep tradisional transformasi digital bank-bank hanyalah sebagai transformasi teknologi untuk menggantikan sistem aplikasi teras. Walau bagaimanapun, beliau percaya bahawa transformasi digital sebenar merupakan satu proses mengintegrasikan pasukan IT dan perniagaan dan penggunaan langkah-demi-langkah yang pesat, lelaran pantas, serta ketangkasan teknologi akan mendorong ketangkasan perniagaan.

Pada masa depan, 5G akan mendorong penambahbaikan penting dalam keupayaan aplikasi yang akan membantu membawa perkhidmatan perbankan ke dunia digital, membantu cawangan dan pengurus akaun mendapatkan penglibatan dengan pelanggan runcit dan korporat secara lebih kerap. Beliau memetik China Merchants Bank sebagai satu contoh. Bank ini mewujudkan platform awan persendirian dan mudah alih serta membuka fungsi-fungsi hos bagi mengurus peranti dan pengguna serta mengawal keselamatan rangkaian mudah alih. Ia turut membina platform data raya dengan seni bina nyahganding dan mengaplikasikan AI dan juga pembelajaran mesin kepada seluruh rantaian perniagaan bagi meningkatkan kawalan risiko kredit. Di samping itu, ia menggunakan awan transaksi kewangan dan memindahkan aplikasi dari hos ke awan, meningkatkan pengalaman pelanggan serta menyokong inovasi perkhidmatan secara berterusan.

Liu Jianming, Pengarah Jawatankuasa Pakar bagi “Teknologi dan Peralatan Grid Pintar”, Pusat Promosi Pembangunan Industri, Kementerian Industri dan Teknologi Maklumat (MIIT) China, percaya bahawa sistem kuasa masa depan akan mengintegrasikan teknologi digital secara meluas dengan kuasa tradisional. Tatkala penggunaan teknologi digital terus berkembang dalam bidang kuasa elektrik, sistem kuasa masa depan akan berevolusi ke arah “ketersambungan sejagat, interaksi pintar, kefleksibelan tinggi serta kawalan dan keselamatan mantap.”

Dalam ucapan beliau, Pengarah Liu memperkenalkan beberapa keadaan amalan transformasi digital dalam industri kuasa elektrik China. Pada tahun 2019, Qinhai Green Energy Cloud Network Control Platform dan Big Data Center menyokong Wilayah Qinhai, China selama 15 hari berturut-turut menggunakan tenaga bersih 100%. Apabila diaplikasikan kepada perkhidmatan penghantaran dan pengedaran kuasa, teknologi AI menambah baik kecekapan pemeriksaan, dan meningkatkan kebolehan pintar operasi pengenalpastian peralatan sebanyak 90%. ICT kini menyokong operasi harian infrastruktur pengecasan awam, menyediakan perkhidmatan kepada lebih 500,000 kenderaan elektrik di China dengan sasaran 6.18 juta menjelang penghujung tahun ini.

Baru-baru ini, wabak coronavirus telah menarik perhatian global. Subsidiari-subsidiari State Grid Corporation of China (SGCC) Zhejiang, Jiangsu dan Sichuan menganalisis indeks kuasa penyambungan perusahaan berdasarkan data raya daripada grid kuasa elektrik. Hal ini telah membantu menyediakan pihak-pihak berkuasa kerajaan tempatan dengan gambaran keseluruhan penyambungan pengeluaran perusahaan tempatan.

Kami berbesar hati untuk turut serta dalam era pembangunan pintar yang mengagumkan ini. Strategi “Platform + AI + Ekosistem” Huawei Enterprise Group memberi tumpuan pada kerjasama dengan rakan kongsi ekosistem, kerajaan dan perusahaan bagi membina asas kukuh untuk dunia pintar menerusi jenis ketersambungan, pengkomputeran, platform dan ekosistem baharu serta bersama-sama menunaikan janji era pintar.

Untuk maklumat lanjut mengenai Persidangan Transformasi Digital Perindustrian Huawei, kunjungi: https://e.huawei.com/topic/mwc2020/en/index.html?ic_medium=hwdc&ic_source=ebg_EEBGHQ205001G&source=ebg_banner&ic_content=mwc2020_cn

Keywords:  Computer Hardware Computer Networks Computer Software Computer/Electronics Internet Technology Telecommunications Telecommunications Equipment Trade show news


DJI Pocket 2 Bakal Ditawarkan Di pasaran Tempatan Bermula 1 November!! – Dijual Pada Harga Bermula Dari RM1549!

Buat merekea yang ingin memiliki DJI Poket 2, jangan bimbang kerana ia bakal dijual di pasaran tempatan mulai 1 November ini!!

Menariknya, peranti ini bakal hadir dalam 2 varian iaitu varian asas yang mana ia dijual pada harga RM1549 manakala bagi varian Creator pula, ia dijual pada harga RM2169.

Menariknya mengenai peranti ini, ia hadir dengan sensor 64MP dan mampu merakam video 4K 60p bagi kadar bit 1000Mbps.


Yakuza 7 Secara Rasmi Diumumkan – Bakal Tiba Sekitar Tahun 2020

Sega kini secara rasminya mengumumkan kemunculan permainan baharu di bawah siri Yakuza – Ryu ga Gotoku 7 (diterjemah sebagai Yakuza 7: Whereabouts of Light and Darkness). Yakuza 7 sebelum ini pernah mengusik dengan tajuk Shin Ryu ga Gotoku – di mana Shin bermakna “baru” – ia dikatakan menukar bentuk perlawanan dengan sistem urutan dengan beberapa perubahan besar dalam permainan.

Ryu ga Gotoku 7 akan dikeluarkan di PS4 pada 16 Januari 2020 untuk Jepun, Manakala, ia akan menyusul untuk global sekitar tahun yang sama. Stay tuned! Kekal bersama eRing untuk lebih info terkini! Jom layan teaser sikit…


[Ura-Ura] : Samsung Galaxy S11+ Mungkin Dibekalkan Dengan Bateri Berkapasiti Besar – 5,000mAh!

Semakin hari, makin banyak kita disajikan dengan ketirisan maklumat mengenai Samsung Galaxy S11. Kalau sebelum ini, rekaan dan gambar acah peranti ini dikatakan tersebar meluas, terkini maklumat mengenai kapasiti bateri yang bakal disertakan pula menjadi bualan ramai.

Jika ura-ura ini benar, ternyata ia bakal menggembirakan ramai pihak kerana Samsung Galaxy S11+ dikatakan bakal disertakan bateri sebesar 5,000mAh – ini bermakna hampir 20% peningkatan dalam kapasiti bateri. Seterusnya, Samsung Galaxy S11e pula bakal dilengkapi bateri sebesar 3,730 mAh dan Samsung Galaxy S11 pula akan dilengkapi bateri 4,500 mAh.

Memetik sumber lagi, bateri ini akan dipadukan dengan penggunaan skrin 120Hz dan sokongan 5G yang bantu dalam ketahanan bateri. Difahamkan juga, bateri ini bakal dihasilkan oleh pesaing mereka, LG Chem. Pun begitu, maklumat tertiris masih lagi rumors dan belum diketahui kesahihannya. Jadi, apa kata korang? Kongsikan dengan kami!


Mentafsir laluan ke arah kejayaan global SHAREit

SINGAPURA, 19 Disember 2020 /PRNewswire/ — SHAREit, sebuah aplikasi perkongsian fail yang kini telah berubah menjadi salah satu aplikasi luar talian dan dalam talian yang terkemuka di dunia, diakui sebagai platform penemuan permainan & video dan perkongsian fail. Baru-baru ia disenaraikan sebagai penerbit media yang paling pesat membangun di peringkat global menurut Edisi XI Indeks Prestasi AppsFlyer[1]. Pencapaian ini dicapai setelah SHAREit berada antara sepuluh aplikasi teratas global oleh State of Mobile pada tahun 2020 oleh AppAnnie[2]. Kejayaan ini merupakan bukti kepada penawaran produk unik SHAREit dan pelbagai ciri yang bukan hanya menjadikan aplikasi ini popular di kalangan pelanggan, tetapi juga sumber yang sangat diperlukan untuk pemasar.

Ciri utama SHAREit adalah pemindahan fail rakan ke rakan. SHAREit membolehkan pengguna berkongsi gambar, muzik, dan banyak lagi, dengan peranti lain tanpa menggunakan sambungan Internet atau Bluetooth. Dengan kelajuan pemindahan fail yang mencapai hingga 20mb/s, keefisienan SHAREit dalam ruang tersebut tidak dapat ditandingi. Selain itu, SHAREit juga memastikan pemindahan aplikasi yang selamat dengan Perkongsian Aplikasi Luar Talian Rakan ke Rakan Google Play. Ciri ini membolehkan pengguna berkongsi aplikasi melalui SHAREit sementara Google Play akan menentukan keaslian aplikasi yang dikongsi walaupun peranti itu berada di luar talian. Ia kemudian akan menambahkan aplikasi yang dikongsi itu ke Play Library pengguna dan juga menguruskan kemas kini aplikasi apabila peranti kembali bersambung dalam talian.

Mengulas tentang perjalanan SHAREit, Karam Malhotra, Naib Presiden Rakan & Global, SHAREit berkata, “Kami di SHAREit menyifatkan teknologi dan penyetempatan sebagai faktor terpenting untuk kejayaan kami. Dalam beberapa tahun lalu, kami telah berusaha memperkuatkan pasukan kami di peringkat global untuk mengorak langkah dalam pelbagai industri sambil memperkukuhkan ciri pemindahan aplikasi rakan ke rakan utama kami dengan bergabung bersama Google Play. Kami dalam perjalanan untuk memastikan semua jenis hiburan digital dapat diakses secara sama rata oleh semua orang, dengan menjadi platform perkhidmatan sehenti yang membolehkan pengguna melayari, memuat turun, dan memindahkan kandungan dan bermain permainan dengan mudah.”

Selain perkongsian fail, SHAREit juga telah mengorak langkah sebagai platform penemuan, penggunaan dan perkongsian permainan dan kandungan. SHAREit memiliki satu pusat permainan berasingan di aplikasi yang menawarkan permainan HTML5, video permainan dan pilihan untuk memuat turun permainan popular. Ia merupakan salah satu katalog permainan mudah alih terbesar, daripada pembangun di seluruh dunia. Dengan kemajuan yang konsisten dari segi kandungan, SHAREit telah berjaya memanfaatkan populariti kandungan serantau tempatan untuk memantapkan dirinya sebagai hab untuk video format pendek dan sejak itu telah menyaksikan pangkalan penggunanya berkembang di seluruh dunia. SHAREit kini mempunyai pangkalan pengguna melebihi 1.8 bilion pengguna di peringkat global yang menuturkan 45 bahasa di kira-kira 200 buah negara dan wilayah. Pada masa ini, aplikasi ini mempunyai lebih daripada 500 juta pengguna aktif bulanan di peringkat global.

SHAREit merupakan platform dalam talian dan luar talian yang menyediakan pelbagai pilihan hiburan, termasuk arus video dalam talian, pemindahan fail, dan permainan. Menurut AppAnnie, aplikasi SHAREit adalah aplikasi ke-6 yang paling banyak dimuat turun pada tahun 2019 di Apple iOS App Store dan Google Play Store. Terdapat lebih daripada 1.8 bilion pengguna di seluruh dunia, Pengguna Aktif Bulanan (Monthly Active Users atau MAU) SHAREit telah melebihi 500 juta orang dan beroperasi dalam 45 bahasa yang berbeza.

Keywords: Computer Software Computer/Electronics Mobile Entertainment Telecommunications Survey, Polls & Research


Peranti Berkapasiti 5,000mAh vivo Y19 Kini Berharga RM949 – Pra-Tempahan Sehingga 29 November Dengan Hadiah Misteri

Peranti berkapasiti besar 5,000mAh iaitu vivo Y19 kini sudah menerima pra-tempahan di pasaran tempatan dengan tawaran harga RM949, anda boleh dapatkan melalui beberapa saluran antaranya kedai konsep vivo terpilih, pengedar sah vivo, rakan e-dagang sepert Lazada, Shopee dan vivo Store.

Pembelian secara pra-tempahan akan tamat pada 29 November 2019, dan ia disertakan sekali dengan hadiah misteri dari vivo.

vivo Y19 yang tersedia dalam 2 pilihan warna iaitu Black dan Morning Dew White ini merupakan peranti kelas pertengahan yang hadir dengan sebilangan spesifikasi tidak kurang hebatnya, antaranya paparan skrin Halo FullView 6.53” Full HD+, cip pemproses MediaTek Helio P65, 6GB RAM dan 128GB ROM, serta beroperasi di bawah FunTouch OS 9.2.

Bahagian kamera disediakan kombinasi tri-lensa yang terdiri daripada 16MP + 8MP + 2MP, bersama kamera swafoto 16MP yang berada pada takuk kecil skrin hadapan.

Y19 juga menyokong pengecasan pantas Dual Engine Fast Charging 18W, tambahan menarik lagi badan berkapasiti 5,000mAh ini juga boleh dijadikan sebagai power bank dengan adanya kabel OTG.


Anjuran Honor X eRing! Mendapat Sambutan Memberansangkan!

Pada 11 November yang lalu, honor Malaysia dan eRing bekerjasama mengadakan satu perjumpaan bersama peminat. Acara yang diadakan di Komune, Bangsar South, Kuala Lumpur ini telah dihadiri peserta, pihak teratas honor, dan kakitangan eRing sendiri.

Seramai 50 peserta telah mendaftarkan diri seawal jam 10.30 pagi, mereka juga dikehendaki mengambil swafoto di bunting untuk melayakkan diri mengambil bahagian. Peserta terdiri daripada pelbagai peringkat umur termasuklah warga emas lelaki dan wanita.

Peserta dibahagikan kepada 10 kumpulan dan setiap salah seorang anggota kumpulan perlu bermain permainan Uba:Rocket Time pada telefon pintar honor 8 pro. Selesai bermain, setiap kumpulan diwajibkan mengambil foto wefie bagi melengkapkan syarat pertandingan.

Selepas beberapa minit meneliti keputusan, kumpulan 7 telah dinobatkan sebagai juara dan setiap ahli membawa pulang hadiah merupakan seunit honor band ss serta baucar. Manakala, kumpulan yang berada di kedudukan seterusnya menerima hadiah cenderahati istimewa daripada honor.

Dalam kesempatan ini, pihak Ering ingin berterima kasih kepada honor Malaysia kerana menaja malah ribuan terima kasih kepada peminat yang sanggup meluangkan masa bersama.

Kepada anda yang tidak berpeluang, jangan risau kerana Ering mungkin akan mengadakan acara menarik sebegini di masa akan datang. Jadi, kekal bersama kami!


[Tertiris]: Siri Samsung Galaxy Note 10 Bakal Hadir Dengan Sokongan Tanpa Wayar 15W?

Demam menantikan ketibaan siri Samsung Note 10 kini kian dirasakan yang mana ia bakal dilancarkan pada acara Galaxy Unpacked pada 7 Ogos ini. Sebelum terdapat video yang mempamerkan telefon ini mungkin bakan disertakan dengan skrin Infinity-O dengan kamera hadapan di letakkan di bahagian tengah skrin.

Terdapat 1 lagi maklumat tertiris yang mana peranti ini dikatakan sedang menguji pengecasan tanpa wayar dengan kuasa 15W menggunakan pengecas model EP-N5200.

Ia dikatakan telah diuji ke atas Galaxy Note 10+ (SM-N975U) dan Galaxy Note 10+ 5G (SM-N976V). Selain itu, peranti Galaxy Note 10 berkemungkinan akan hadir dengan pengecas berwayar sehingga 25W.

Jadi sama-sama kita nantikan kehadiran peranti ini!!!


OnePlus 3 Dan 3T Mula Terima Kemas Kini OxygenOS 5.0

Apabila disebut sahaja tentang sokongan kemas kini yang berterusan, peranti keluaran OnePlus adalah antara yang terbaik kerana ia sering menerima kemas kini terbaru. Ini jelas dapat dilihat apabila OnePlus telah mengumumkan ketersediaan kemas kini OxygenOS 5.0 berasaskan Android 8.0 Oreo untuk dua model popular keluarannya iaitu OnePlus 3 dan juga 3T melalui forum OnePlus.

Sebagaimana yang telah dijanjikan, OnePlus sebelum ini telah mengumumkan untuk melepaskan kemas kini rasmi Android 8.0 Oreo pada penghujung tahun 2017, iaitu dua bulan selepas versi beta diperkenalkan dalam kuantiti yang terhad. Hari ini pemilik kedua-dua model OnePlus 3 dan 3T sudah boleh memuat turun kemas kini Android 8.0 Oreo itu melalui kaedah OTA (Over-The-Air) melalui peranti masing-masing. Sungguhpun begitu, ketersediaan kemas kini itu dibuat secara berperingkat dan tidak dapat dipastikan sama ada pemilik kedua-dua model itu di negara ini sudah menerimanya atau belum.

Antara pembaharuan dan penambahbaikan yang dapat ditawarkan pada kemas kini Android 8.0 Oreo untuk OnePlus 3 dan 3T adalah seperti berikut :

Keupayaan untuk memuat naik gambar terus ke Shot pada OnePlus


ASUS Zenfone Max Pro M2 Dijual Pada Harga Bermula Dari RM859

ASUS Zenfone Max Pro M2 baru sahaja dirasmikan di Jakarta sebentar sahaja tadi dan pastinya tidak mengecewakan. Peranti ini dikuasakan dengan pemproses Qualcom Snapdragon 660 AIE dan Adreno 512 pastinya menjanjikan prestasi yang baik. Dihadirkan sekali dengan Android 8.1 Oreo melengkapi kehebatan pada telefon ini. Peranti ini akan menerima kemaskini Android Pie pada Januari 2019.

Dari aspek rekaannya ia adalah 157.9 x 75.5 x 8.5mm dan berat sebanyak 175g. Dengan paparan skrin bersaiz 6.3 inci FHD+ memberikan paparan yang terbaik buat pengguna. Apa yang pasti, Corning Gorilla Glass 6 pada telefon ini merupakan yang pertama digunakan di dalam kelasnya.

Dari aspek kamera ia turut mengangumkan apabila dihadirkan dengan 12MP f/1.8 + 5MP AI, Sony IMX486 LED flash dan 4K UHD sokong EIS pada kamera utama manakala pada kamera hadapan pula ia disertakan dengan 13 Megapiksel (f2.0) + Softlight LED flash.

Sama seperti versi terdahulu iaitu ASUS Zenfone Max Pro M1, peranti ini dihadirkan dengan kapasiti bateri sebanyak 5000 mAh membolehkan anda bermain game sehingga 9 jam.

Dari aspek storan pula ia tidak mengecewakan apabila ia disertakan dengan 2 versi iaitu 4GB RAM + 64GB storan dan 6GB RAM + 64GB storan dan disokong oleh 2TB Micro SD. Apa yang pasti ia disertakan dengan 3 Slot kad iaitu 2 nano sim dan 1 Micro SD.

ASUS Zenfone Max Pro M2 bagi versi 4 GB RAM + 64GB storan ialah pada harga RM859 dan pra tempahan boleh dilakukan di laman sesawang Lazada manakala bagi versi 6GB RAM + 64GB Storan ialah RM999 dan pra tempahannya boleh dilakukan di laman sesawang Shopee. Pra tempahan bagi telefon ini boleh dilakukan bermula dari 11 hingga 17 Disember 2018.


Imej Penggoda Muncul Lagi! POCO X2 Sokong Pengecasan Pantas 27W

POCO X2 nampaknya menjadi topik hangat minggu ini. Terkini, satu lagi imej penggoda telah dikongsi – memperlihatkan peranti ini bakal dibekalkan dengan sokongan pengecasan cepat 27W. Nampaknya POCO tidak henti – henti mengacah orang ramai dengan kemcunculan pendatang mereka – dijadualkan diperkenal pada 4 Februari ini!

Pun begitu, keadaan menjadi semakin panas apabila terdapat kebocoran mendedahkan peranti adalah penjenamaan semula daripada Redmi K30 (4G). Malah jika diteliti imej penggoda yang tersebar sebelum ini, sememangnya kedua – dua peranti memiliki reka bentuk yang sama. Spesifikasi tertiris juga adalah serupa – termasuk kadar penyegaran 120Hz dan pengecasan pantas 27W.

Jika benar, ia pasti bakal mengecewakan mereka yang telah menunggu model baharu sejak POCO F1 dilancarkan pada 2018 – memandangkan ia memiliki peminat tersendiri. Apa-apa pun kita tunggu tuan empunya badan muncul secara rasmi dan kekal bersama eRing untuk lebih info terkini!


Negeri Sembilan 100% 3G Menjelang 2020

Balik kampung memang best, tapi kalau line tak ada memang tak senang duduk kan, haha. Tapi jangan risau kalau korang ada kampung di Negeri Sembilan, dalam masa 4 tahun kerajaan Negeri Sembilan akan memastikan semua kawasan dan ceruk negeri itu mendapat liputan rangkaian 3G.

Walaupun tidaklah selaju 4G, setidaknya selepas ini apabila anda balik kampung untuk beraya, anda masih lagi dapat menikmati Internet yang stabil. Selain itu, kerajaan Negeri Sembilan giat menaikkan Pusat Internet 1Malaysia (PP1M) di negeri tersebut, kini terdapat 44 pusat PP1M yang telah beroperasi dengan 5 pusat lagi masih di dalam pembinaan.


Akhirnya!! Peranti Nokia 7 Plus Bakal Terima Kemas Kini Android Pie Secara Berperingkat!

Sebelum ini, HMD Global telah berjanji untuk menawarkan kemas kini Android terbaru iaitu Android 9 Pie untuk Nokia 7 Plus pada bulan September 2018. Namun disebabkan oleh beberapa isu, kemas kini itu terpaksa ditunda. Perkara ini telah diumumkan sendiri oleh Juho Sarvikas selaku Ketua Pegawai Produk di HMD Global, melalui akaun Twitter miliknya.

#Android Pie 🥧for #Nokia 7 plus met with a couple of tricky platform specific certification bugs. We've got them now and are running final round of tests for quality assurance. Apologies for the delay. Like you know from Beta Labs, stability is there #nokiamobile

— Juho Sarvikas (@sarvikas) September 26, 2018

Akhirnya penantian pemilik Nokia 7 Plus untuk menerima kemas kini Android 9 Pie telah terjawab apabila Nokia Mobile telah mengumumkan ketersediaan kemas kini tersebut yang akan diberikan secara berperingkat.

Kemas kini Android 9 Pie untuk Nokia 7 Plus turut menyokong aplikasi kamera versi 9.0 yang diperbaharui dengan antaramuka baharu, serta diintegrasikan dengan Google Lens. Hadir dalam versi 3.22C, kemas kini ini memiliki saiz fail yang agak besar iaitu mencecah sehingga 1471.3MB. Ada yang sudah dah dapat ke kemas kini Android Pie ini?


Benson Hill Meningkatkan $150 Juta dalam Pusingan Pembiayaan Siri D untuk Mempercepat Inovasi Makanan pada Skala Global

– Pembiayaan diterajui bersama oleh Wheatsheaf dan GV dengan penglibatan yang besar daripada para pelabur strategik dan alam sekitar, sosial dan kawal selia (ESG) di seluruh rantaian nilai makanan dan pertanian.

– Benson Hill akan menggunakan dana tersebut untuk meningkatkan operasi komersialnya dan platform jentera inovasi makanan CropOS™ di seluruh pasaran yang terdiri daripada pelbagai makanan dan ramuan.

ST. LOUIS, 29 Oktober 2020 /PRNewswire/ — Benson Hill mengumumkan penutupan pusingan pembiayaan dana Siri D bernilai $150 juta yang diterajui oleh Wheatsheaf Group dan GV (sebelum ini dikenali sebagai Google Ventures). Jentera inovasi makanan syarikat iaitu CropOS™ menyentuh kepelbagaian genetik alam untuk membangun dan mengkomersialkan pilihan makanan dan ramuan lestari yang memanfaatkan peladang, semua jenis syarikat dan yang paling penting, pengguna. Pusingan pembiayaan ini akan mempercepat usaha syarikat teknologi makanan tersebut untuk menggunakan teknologi platform, mengembangkan pembangunan rakan niaga di seluruh rantaian bekalan dan meningkatkan usaha pengkomersialan produk.

Ikuti Siaran Akhbar Pelbagai Saluran interaktif di sini: https://www.multivu.com/players/English/8799651-benson-hill-series-d/

Pusingan pembiayaan ini juga menarik minat pelbagai pelabur yang mengiktiraf model perniagaan syarikat dan berpotensi untuk memberi kesan terhadap kesihatan dan kesejahteraan manusia dan planet dengan kemajuan sistem pemakanan. Pelabur baharu dan lama termasuk Argonautic Ventures, Caisse de dépôt et placement du Québec (CDPQ), Emart, GS Group, Louis Dreyfus Company, iSelect Fund, Fall Line Capital, Mercury Fund, Prelude Ventures, Prolog Ventures, S2G Ventures dan pertambahan para pelabur strategik serta firma pelaburan swasta.

Benson Hill memanfaatkan Cloud Biology®, satu disiplin yang menggabungkan kehebatan sains data, pembelajaran mesin dan teknik kecerdasan buatan dengan biologi dan genomik tumbuh-tumbuhan. CropOS™ ialah platform yang menjadikan disiplin ini berupaya bertindak, mempercepatkan kepersisan dan jangka masa pembangunan produk dengan ketara. Platform teknologi Benson Hill dan usaha sama berupaya memperkasakan ciptaan suapan yang lebih sihat dan lestari, pilihan makanan dan ramuan yang dicari pengguna sambil memberikan prestasi tanaman yang baik yang diinginkan oleh para petani.

“Sebagai sebuah firma, kami memfokuskan pelaburan dalam inovasi yang menghasilkan kalori dan nutrisi yang bertepatan untuk populasi global yang semakin meningkat dalam sistem pemakanan yang kurang dijana komoditi,” kata Stephan Dolezalek, Pengarah Eksekutif Wheatsheaf Group. “Kami merasakan bahawa budaya dan rakan niaga yang memacu Benson Hill bakal memberi impak ketara terhadap cabaran kesihatan dan kelestarian yang membebankan sistem pemakanan yang ada hari ini, dengan cara yang memanfaatkan masyarakat dan alam sekitar.”

“Kami gembira dapat menyumbang kepada peningkatan usaha Benson Hill untuk memajukan masa depan kelestarian makanan dengan merealisasikan ciptaan nilai berpotensi yang dijana oleh inovasi teknologi,” kata Max Clegg, Ketua program permodalan korporat Syarikat Louis Dreyfus, LDC Innovations. “Kehebatan genomik dan kepelbagaian genetik tidak banyak digunakan dan kami percaya bahawa teknologi serta model kolaborasi syarikat merungkai kecekapan dan pembezaan produk baharu untuk para pemegang taruh di seluruh rantaian nilai daripada petani hingga pengguna akhir.”

“Gerakan protein berasaskan tumbuhan adalah berskala global,” kata Hewie Kang, Ketua Pegawai Eksekutif Emart, Shinsegae Group. “Inovasi produk Benson Hill, khususnya dalam lapangan kepadatan protein dan nutrien, diseimbangkan untuk membantu mempercepatkan penggunaan bahan alternatif berasaskan tumbuhan. Pelaburan kami mencerminkan hasrat strategik untuk membantu merealisasikan wawasan penyampaian pilihan makanan yang lebih sihat dan lestari kepada pengguna global melalui saluran yang stabil.”

Dengan pusingan pembiayaan baharu ini, Benson Hill akan terus memajukan Cloud Biology® dan jentera inovasi CropOS™, memperkukuh usaha pengembangan rakan kongsi, terus mengambil bakat-bakat terbaik dan mendorong pelancaran komersial pelbagai kacang soya Protein Ultra Tinggi pertama pada tahun 2021, antaranya. Portfolio syarikat tentang pelbagai kacang soya berkualiti tinggi memberi kepelbagaian menyeluruh terhadap ciri-ciri premium yang dicari-cari, termasuk pencernaan yang lebih baik, asid lemak omega yang sihat untuk jantung dan protein yang lebih tinggi yang menyajikan makanan berasaskan tumbuhan, minyak kesihatan, makanan haiwan dan pasar akuakultur .

“Sebagai sebuah masyarakat, kita berada dalam persekitaran yang lebih jelas kerana pandemik telah mengungkap kekuatan dan kelemahan dalam sistem pemakanan kita,” kata Matt Crisp, Ketua Pegawai Eksekutif Benson Hill. “Pilihan makanan yang memberi kenikmatan, membuat kita lebih kuat dan membantu memelihara persekitaran, harus dapat diakses oleh semua orang dan kehebatan kepelbagaian tumbuhan serta inovasi teknologi dapat membantu penjanaan evolusi tersebut. Kami menghargai pertumbuhan daripada gabungan para pelabur, pemegang taruh, petani dan rakan kongsi yang menyedari akan gesaan dan peluang pada masa ini untuk berfikir secara kolaboratif dan memodenkan pengeluaran makanan.”

Tentang Benson HillBenson Hill memajukan bidang pemakanan dengan Cloud Biology® dan platform CropOS™, jentera inovasi makanan terkemuka yang menggabungkan sains data dan pembelajaran mesin dengan biologi dan genetik. Benson Hill memperkasa penginovasi untuk mengungkap kepelbagaian genetik alam daripada tumbuh-tumbuhan hingga ke pinggan, dengan tujuan mewujudkan pilihan makanan dan ramuan yang lebih sihat dan sedap yang boleh diakses dan dilestarikan secara meluas. Maklumat lanjut boleh didapati di bensonhill.com atau Twitter di @bensonhillinc.

Tentang Wheatsheaf GroupWheatsheaf Group melabur dalam perniagaan makanan dan pertanian menggunakan modal dan kepakaran dengan perspektif berwawasan untuk membuahkan manfaat komersial dan sosial yang berkekalan. Dengan salah satu pasukan pelaburan terbesar dan paling lama dalam sektor ini, Wheatsheaf bekerjasama dengan syarikat-syarikat di bawahnya untuk mencipta kecekapan dalam pengeluaran dan pengedaran makanan; membangunkan model dan teknologi perniagaan inovatif bagi menghasilkan makanan dengan harga berpatutan, berkhasiat dan selamat untuk kesihatan sejagat. Dengan menggunakan model dan teknologi perniagaan secara komersial, Wheatsheaf berusaha memberi penyelesaian berkekalan untuk menangani salah satu cabaran masyarakat moden yang paling mendesak – membekalkan makanan yang sihat dan berkhasiat bagi memenuhi tuntutan populasi global yang berubah. Wheatsheaf Group merupakan sebahagian daripada Grosvenor Estate.

Tentang Louis Dreyfus Company (LDC)LDC ialah pedagang dan pemproses hasil tani yang terkemuka. Dengan memanfaatkan jangkauan global dan rangkaian aset yang luas untuk berkhidmat kepada pelanggan dan pengguna di seluruh dunia, syarikat berusaha menyampaikan produk yang betul ke lokasi yang tepat, pada waktu yang tepat – dengan selamat, bertanggungjawab dan boleh dipercayai. Kegiatannya merangkumi seluruh rantaian nilai daripada ladang hingga penggembur, merentasi pelbagai jenis perniagaan (platform). Sejak tahun 1851, portfolio syarikat berkembang merangkumi Gandum & Minyak Bijirin, Kopi, Kapas, Jus, Beras, Gula, Pengangkutan dan Pasaran Global. LDC membantu memberi makanan dan pakaian kepada sekitar 500 juta orang setiap tahun dengan menghasilkan, memproses dan mengangkut sekitar 80 juta tan produk. Dengan strukturnya sebagai organisasi matriks dari enam wilayah geografi dan lapan platform, syarikat ini aktif di lebih daripada 100 buah negara dan mempunyai kira-kira 18,000 orang pekerja di seluruh dunia.

Tentang EmartEmart, ialah sebuah syarikat yang berpangkalan di Korea, peruncit pelbagai format yang merangkumi pasar raya Emart, Emart Traders, model gudang peruncitan, Shinsegae Food, yang memiliki kilang pembuatan, saluran agihan makanan, restoran antarabangsa dan francais minuman, kedai serbaneka Emart24, pasar raya mini Emart Everyday, kompleks membeli-belah mewah, Starbucks Korea dan SSG.COM (pusat membeli-belah dalam talian). Portfolio syarikat ini menyediakan interaksi pengguna yang besar, yang dijana oleh kunjungan bulanan separuh daripada populasi Korea Selatan dan 20 juta ahli kad kesetiaannya yang aktif. Selain daripada Korea, Emart juga mempunyai tapak peruncitan di Asia termasuk di Vietnam, Mongolia, Philippines dan China. Emart, melalui bahagian Penyumberan Globalnya, beroperasi di beberapa buah pejabat antarabangsa termasuk Emart America Inc., sebuah entiti yang berpangkalan di A.S.-yang memperkenalkan produk import/eksport mewakili kesemua Gabungan Emart. Di A.S, Emart menjalankan kedai serbaneka premium di bawah jenama Bristol Farms, Metropolitan Market, New Seasons Market dan lain-lain melalui anak syarikatnya, Good Food Holdings. Maklumat lanjut boleh didapati di emartcompany.com.

Keywords: Agriculture Computer Software Computer/Electronics Food/Beverages Broadcast feed announcements Venture Capital


Samsung Gear Sport Dan Gear Fit2 Pro Akan Berada Di Malaysia Bermula Penghujung September Ini

Samsung baru-baru ini melancarkan beberapa produk terbaru di bawah siri peranti boleh pakai. Antaranya ialah Gear Sport, Gear IconX 2018, dan Gear Fit2 Pro. Kesemuanya ini diperkenalkan kepada umum yang mementingkan kecergasan fizikal dan mengamalkan cara hidup yang sihat.

Dalam majlis pelancaran ini, Samsung Gear Sport dan Gear Fit2 Pro muncul dengan ciri-ciri kesihatan yang mudah untuk digunakan. Kedua-duanya mendapat sokongan kalis air yang mampu merekodkan masa pusingan semasa berenang. Malah, fungsi bacaan kadar degupan jantung juga lebih tepat dengan pemantauan masa sebenar. Selain itu, pengesan aktiviti automatik pula akan mengenalpasti senaman anda seperti tidur, berlari, ataupun mengayuh basikal mengikut kategori yang berbeza.

Samsung Gear Sport dilengkapi dengan paparan Super AMOLED bersaiz 1.2 inci kini lebih kukuh dengan rekaan tahan lasak tahap ketenteraan. Tali yang boleh ditukar pula membolehkan pengguna menukarnya mengikut kesesuaian sesuatu tempat. Ciri yang menarik pada jam pintar ini antaranya ialah ia boleh mengawal peranti IoT melalui sambungan Samsung Connect, fungsi NFC melancarkan lagi pengalaman membeli-belah menerusi Samsung Pay. Di samping, ia juga boleh menjadi alat kawalan untuk pembentangan PowerPoint atau Samsung Gear VR. Peranti ini boleh didapati dengan pilihan warna Biru dan juga Hitam.

Sementara Samsung Gear Fit2 Pro hadir dengan reka bentuk bersegi, dilengkapi paparan Super AMOLED berukuran 1.5 inci, ia mampu menghasilkan warna yang lebih jitu, terang serta jelas. Malah, reka bentuk yang ergonomik bersama tali yang ringan ini sangat selesa dipakai di dalam atau diluar bangunan. Jam pintar ini dipadankan dengan dua warna iaitu Merah dan Hitam.

Gear Fit2 Pro akan mula berada di pasaran Malaysia mulai penghujung September ini manakala Gear Sport pula akan menjengah pasaran tempatan seawal November depan.


Gboard Sudah Boleh Dimuat Turun Pengguna Di Malaysia

Beberapa hari lalu kami ada kongsikan berita pelancaran aplikasi Gboard untuk peranti Android dari Google, semasa artike tersebut dimuat naik, pengguna di Malaysia belum boleh mendapatkan lagi papan kekunci dengan butang carian terbina di dalam itu.

Kini, ia secara rasmi sudah muncul di Play Store kawasan Malaysia dan anda sudah boleh memuat turunnya. Bagi mereka yang menutup fungsi Auto-Update, sila kemas kini aplikasi Google Keyboard anda secara manual, setelah dikemas kini aplikasi Google Keyboard akan dikenali sebagai Gboard.


Samsung Galaxy Watch 3 & Buds Live Kini Telah Tersedia!!!

Baut peminat Samsung ada sesuatu yang menarik buat anda apabila Smasung Galaxy Watch 3 bakal tersedia untuk pratempahan bermula sekarang sehingga 20 Ogos. Bagi Samsung Galaxy Buds Live pula, akan tersedia bermula 21 Ogos ini.

Menariknya Galaxy Watch 3 ini hadir dalam 2 varian iaitu 41mm dan 45mm. Bagi 41mm, ia hadir dengan warna Mystic Bronze dan Mystic Silver manakala bagi 45mm pula, ia tersedia dengan warna Mystic Silver dan Mystic Black.

Bagi Galaxy Buds Live pula, ia tampil dengan 3 varian warna iaitu Mystic Bronze, Mystic Black dan Mystic White.

Galaxy Watch 3 41mm dan 45 akan dijual masing – masing pada harga RM1699 dan RM1799. Manakala bagi Galaxy Buds Live pula akan dijual pada  harga RM699.

The Galaxy Watch3 41mm and 45mm are priced at RM1,699 and RM1,799 respectively, both available in Bluetooth variant.  Galaxy Watch 41mm variant will be available in Mystic Bronze and Mystic Silver, while the Galaxy Watch 45mm variant will be available in Mystic Silver and Mystic Black.

Layari laman sesawang berikut bagi mendapatkan maklumat lanjut:


Raikan Musim Raya Bersama ASUS ROG Phone – Potongan Sebanyak RM1000 Menanti Anda Mulai 5 Jun!!!

Jualan ASUS ROG Phone berjaya mendapat sambutan meriah di Lazada Raya Sales dan Shopee Super Brand Day, susulan kemeriahan yang diraikan ASUS Malaysia dengan sukacitanya sekali lagi membawa tawaran diskaun promosi kepada rakyat Malaysia!

Potongan diskaun sebanyak RM 1,000 akan diberikan kepada setiap pembelian ROG Phone, di samping pelanggan juga akan menerima GameVice (bernilai RM349) khas ROG Phone secara PERCUMA kepada peminat setia ASUS.

Maklumat lanjut, layari laman Facebook ASUS Malaysia.


Reviu Eksklusif (Bah 1): Wiko Tommy3, Telefon 18:9 Paling Murah Di Pasaran Sekarang!

Wiko sebuah jenama yang sedang meningkat naik di pasaran global termasuk Malaysia kini memperkenalkan sebuah telefon pintar baru yang dinamakan Wiko Tommy3. Apa yang menariknya, peranti ini menampilkan skrin bernisbah 18:9 paling murah setakat ini jika dibandingkan dengan peranti 18:9 yang lain.

Walaupun didatangkan dengan perkakasan berspesifikasi asas, terdapat beberapa fungsi menarik pada telefon pintar ini. Nak tahu lebih lanjut, baca reviu dari kami ini!

Telefon pintar dengan paparan nisbah 18:9 bukan lagi dilengkapi pada telefon pintar kelas atas dan pertengahan, kerana Wiko Tommy3 turut menyokong paparan skrin 18:9 yang menjadi trend hari ini.

Wiko Tommy3 turut menampilkan paparan skrin IPS berukuran 5.45 inci dengan rekaan 2.5D.

Walaupun menampilkan paparan skrin dengan nisbah 18:9, ia masih menawarkan rekaan kompak berketebalan hanya 9.1mm dan seberat 170g.

Bukan itu sahaja, Tommy3 masih selesa dipegang walaupun dengan sebelah tangan. Malah rekaan yang kompak juga memudahkan ia diletakkan di dalam poket seluar.

Panel belakang telefon pintar ini telah menempatkan lensa utama 8 Megapiksel dengan bantuan LED flash. Jika dilihat pada lensa penggambaran, jangan tertipu dengan rekaan seakan dwi-kamera ini.

Manakala penggambaran selfie pula beresolusi 5 Megapiksel yang hadir dengan sokongan Selfie flash. Di bahagian bawah lensa turut tersedia tulisan Wiko serta lubang speaker.

Menyokong kerangka yang diperbuat daripada polikarbonat, panel belakang telefon pintar ini boleh dibuka dengan cara mengumpilnya.

Pada bahagian dalam terdapat bateri berkapasiti 2500mAh yang boleh ditukar ganti.

Manakala bahagian atas bateri pula tersedia dua slot kad SIM jenis microSIM serta slot untuk kad tambahan microSD.

Rekaan bahagian atas Tommy3 kelihatan agak ringkas, di mana hanya menyediakan port untuk audio jack serta microUSB, dan bahagian bawah pula hanya terdapat satu lubang mikrofon sahaja.

Butang Power dan laras Volume pula berada di sisi kanan telefon pintar ini.

Apa yang menariknya Wiko Tommy3 ini adalah pilihan warnanya, di mana hadir dengan empat pilihan warna iaitu hitam, emas, merah dan juga Bleen.

Warna-warna ini sesuai untuk dipadankan dengan semua golongan dan warna yang trendy ini menyerlahkan lagi gaya si pemakainya.

Dari segi rekaan Wiko Tommy3, ia masih memuaskan walaupun tidak menyokong rekaan unibodi kerana rekaan telefon pintar ini langsung tidak kelihatan seperti ‘murah’. Kepada yang inginkan peranti dengan paparan skrin hampir penuh berharga bajet, model ini boleh dipertimbangkan! Malah kehadiran empat warna trendy pula membolehkan pengguna memilih warna kegemaran sendiri.